title: Hyppää, Petter!

text: Tämä toimii ja Petter rohkaistuu - kunnes happilaitteen vika tyrmää hänet kesken muodostelmalennon ja hänen koneensa alkaa suistua ilmasta. Geir seuraa häntä ja lopulta Petter kuulee horteensa läpi ohjeen hypätä - ja tottelee. Hän pelastuu mutta epäilys jää kaivertamaan, varsinkin koska hän saa lentokiellon kunnes tapaus on tutkittu. Hän näkeekin painajaisia ja lentäminen on epävarmaa vaikka kielto kumotaankin ja tapaus määritellään happilaitevian aiheuttamaksi onnettomuudeksi, josta ei tule mustaa merkintää ansiolistaan. Kuitenkin jo toinen laskuvarjokerta saa Petterin pelokkaaksi: onko hän kirouksen alainen?


title: Hyppää, Petter!

text: Lentäjille järjestetään erityinen pakoharjoitus: heidät viedään noin parinsadan kilometrin päähän osittain siviilivaatteissa ja heidän pitää päästä määräajassa Ryggen tukikohtaan joutumatta pidätetyiksi. Tämä esittää tilannetta jossa he ovat joutuneet hyppäämään laskuvarjolla vihollisen alueelle. Vihollista esittää virkavalta sekä kodinturvajoukot. Junassa saa matkustaa salaa mutta kiinni ei saa jäädä. Geir, Petter ja tärkeä sivuhenkilö, helikopteriluutnantti Svein Rogne ovat yhdessä ryhmässä. Matkan aikana Geir kertoo huolistaan Sveinille: Petter on saatava järkiinsä - ja pian! Geir ehdottaa tekevänsä äkkiliikkeen lennolla: hän kaartaa varoittamatta Petterin eteen ja katsoo kuinka tämä reagoi.


title: Hyppää, Petter!

text: Hanke toteutuu - mutta Geir on itse syyllistynyt laiminlyöntiin: hänen olkahihnansa ovat auki koska normaalisti poikkivyö riittää, olkahihnoja käytetään vain taitolennossa, ja voimakas kaarto saa hänen kypäränsä iskemään kuomuun. Seuraa hämäännys ja ohjainten menetys, kone suistuu selkäkierteeseen. Petter väisti kuten odotettiinkin - ja nyt on hänen vuoronsa olla turvaajana: hän älyää että selkäkierteen voi aiheuttaa Thunderjet-koneen tyyppivika eli jonkin häiriön vuoksi epätasaisesti tyhjenneet lisätankit siivenkärjissä ja hän käskee Geirin pudottaa ne. Tämä auttaa, kierre loppuu ja kone on nopeasti oikeassa asennossa.


title: Hyppää, Petter!

text: Petter on saanut selkärankansa takaisin ja hänestä tulee kunnon suihkulentäjä. Pitkä keskustelu maassa oikoo loputkin mutkat.


title: The Story

text: The Story on rap-artisti Bizzy Bonen seitsemäs studioalbumi, joka julkaistiin 21. maaliskuuta 2006.


title: The Midwest Cowboy

text: The Midwest Cowboy on rap-artisti Bizzy Bonen kahdeksas studioalbumi, joka julkaistiin 11. heinäkuuta 2006. Albumia myytiin Yhdysvalloissa 90 700 kappaletta.


title: Electro Ghetto

text: Electro Ghetto on Bushidon toinen sooloalbumi, jonka julkaisi ersguterjunge lokakuussa 2004. Levyltä julkaistiin kolme singleä Electro Ghetto, Nie wieder ja Hoffnung stirbt zuletzt.


title: Electro Ghetto

text: Albumi myi kultaa Saksassa.


title: Morsiussauna

text: Morsiussauna on suomalainen kansanperinne, jossa morsian kylvetetään häiden edellä saunassa.


title: Evolution of Elevation

text: Evolution of Elevation on rap-artisti Bizzy Bonen yhdeksäs studioalbumi, joka ilmestyi 12. joulukuuta 2006.


title: Lloyd Bentsen

text: Lloyd Millard Bentsen jr. (11. helmikuuta 1921 – 23. toukokuuta 2006) oli yhdysvaltalainen demokraattinen poliitikko ja senaattori. Bentsen oli ehdokkaana Yhdysvaltain varapresidentiksi vuonna 1988. Myöhemmin hän toimi Yhdysvaltain valtiovarainministerinä 1993–1994.


title: Electric Lady Studios

text: Electric Lady Studios on New Yorkin Greenwich Villagessa, Yhdysvalloissa sijaitseva musiikkistudio. Sen rakennutti kitaristilegenda Jimi Hendrix ja suunnitteli John Storyk vuonna 1970. Studiossa ovat äänittäneet albumeitaan muun muassa Kiss, John Lennon, AC/DC, Led Zeppelin, The Rolling Stones, David Bowie ja Frank Zappa.


title: Trials & Tribulations

text: Trials & Tribulations on rap-artisti Bizzy Bonen kymmenes studioalbumi, joka julkaistiin 11. syyskuuta 2007.


title: AGIL

text: AGIL on amerikkalaisen sosiologi Talcott Parsonsin kehittämä kuvaus tietyistä sosiaalisista vaatimuksista, joita yhteiskunta tarvitsee pystyäkseen ylläpitämään vakauteen perustuvaa sosiaalista elämää. Teoria oli erityisen suosittu sosiologiassa 1950–1970-luvuilla. Parsonsin AGIL-mallia on arvosteltu staattiseksi, kulttuurisidonnaiseksi ja epähistorialliseksi. Sen on katsottu edustavan länsimaista, erityisesti amerikkalaista keskiluokkaista yhteiskuntaihannetta. AGIL kuuluu funktionalistiseen näkökulmaan sosiologiassa.


title: AGIL

text: Parsonsin teorian mukaan kaikilla sosiaalisilla järjestelmillä on omia tarpeitaan eli funktionaalisia välttämättömyyksiä, jotka on kyettävä tyydyttämään tasapainon säilymisen vuoksi. Toisistaan riippumattomia funktionaalisia välttämättömyyksiä Parsons luettelee neljä, joista käytetään kirjainyhdistelmää A.G.I.L:Nämä neljä institutionalisoitunutta säilymistehtävää ovat intuitiivisia. Esimerkiksi metsästäjä-keräilijöiden heimoyhteisön täytyy hankkia ruokansa ulkopuolisesta maailmasta selviytyäkseen. Heillä on tietyt päämäärät ja päätöksentekojärjestelmä, jota tarvitaan tekemään yhteisöä koskevia päätöksiä, jotta heimo voi esim. siirtyä paremmille metsästysmaille. Heillä täytyy myös olla voimakkaita yhteistä arvo- ja symbolimaailmaa ylläpitäviä laitoksia, kuten uskonto. Viimeiseksi tarvitaan myös jonkinlaista koulutusjärjestelmää, jotta elämiseen ja yhteisön ylläpitämiseen tarvittavat taidot siirtyvät seuraaville sukupolville. Kun heimo pystyy säilyttämään nämä neljä välttämättömyyttä, se pystyy myös varmistamaan olemassaolonsa ja sen jatkuvuuden.


title: AGIL

text: Resurssien tuottaminen ja jatkuvuuden ylläpitäminen ovat pitkäjännitteistä huolehtimista. Sen sijaan heimo voi joutua reagoimaan nopeasti muuttuviin ulkoisiin tekijöihin ja samalla huolehdittava sisäisestä integraatiostaan.


title: Hääjuhla

text: Hääjuhla voi tarkoittaa ainakin seuraavia:


title: Ruthless (Bizzy Bonen albumi)

text: Ruthless on rap-artisti Bizzy Bonen yhdestoista studioalbumi, joka ilmestyi 4. maaliskuuta 2008.


title: A Song for You (Bizzy Bonen albumi)

text: A Song for You on rap-artisti Bizzy Bonen kahdestoista studioalbumi, joka ilmestyi 22. huhtikuuta 2008. Vuonna 2006 Bizzy Bone teki Virgin Recordsin ja After Platinum Recordsin kanssa kolmen vuoden sopimuksen ja rupesi rupesi välittömästi työstämään kappaleita albumille. Vuonna 2007 ilmestyi albumin ensimmäinen single "Money" ja vuonna 2008 ilmestyi single "A Song for You". Levyltä jouduttiin ottamaan kaksi kappaletta pois ja ne olivat: "Back In The High Life", jossa mukana oli Chris Notez, sekä "Thug Til I Die" (orginaali versio "Ballin'" kappaleesta, jossa oli mukana rap-artisti Trae). Albumi möi ensimmäisellä viikolla 4 200 kopiota ja sijoittui U.S. Billboard 200 sijalle 148.


title: Guinness Storehouse

text: Guinness Storehouse on Guinnessin historiasta ja oluen valmistuksesta kertova museo ja näyttely Dublinissa, Irlannissa. Se on rakennettu Guinnessin vanhaan, seitsemän kerrosta korkeaan tehtaaseen. Rakennuksessa on myös myymälä ja koemaistolaboratorio. Ylimmässä kerroksessa sijaitsee Gravity Bar, josta on 360 asteen näkymä yli Dublinin.


title: Back with the Thugz

text: Back with the Thugz on rap-artisti Bizzy Bonen kolmastoista studioalbumi, joka ilmestyi 10. maaliskuuta 2009.


title: Lasimaalaus (kirja)

text: Lasimaalaus on Aila Meriluodon runokokoelma ja hänen esikoisteoksensa, joka ilmestyi 1946 WSOY:n kustantamana. Teos nousi yli seitsemänkymmenen käsikirjoituksen joukosta WSOY:n järjestämän runokilpailun voittajaksi. "Lasimaalaus" sai heti ilmestyttyään valtavan suosion, ja syksyyn 1948 mennessä siitä oli otettu kahdeksan painosta ja myyty ennätysajassa 25 000 kappaletta. Runot ovat muodoltaan perinteisen loppusoinnullisia ja mitallisia.


title: Lasimaalaus (kirja)

text: Taustaa menestykselle antaa sodanjälkeinen suuri kulttuurinnälkä, jonka ansiosta nousi esiin useita runoilijoita. "Lasimaalauksen" ilmestyttyä kirjallinen jättiläinen V. A. Koskenniemi otti Meriluodon suojatikseen. Koskenniemi kirjoitti "Uudessa Suomessa" 17.1.1947: ”Suuri runotapaus, harvinainen ilmestys. Niin itsenäistä lyyrillistä debyyttiä on suomalainen runous tuskin vielä kokenut.” Meriluoto on itse todennut, että esikoiskokoelman menestykseen vaikutti Koskenniemen ja Viljo Tarkiaisen tuki. Runotytöksi leimaaminen ja kriitikkojen ylistys nostivat kuitenkin rimaa niin, että Meriluodon seuraava teos, "Sairas tyttö tanssii", ilmestyi vasta kuuden vuoden kuluttua.


title: Lasimaalaus (kirja)

text: Kokoelman runoa ”Kivinen jumala” jumalhahmo on mykkä, sokea, hengetön ja tunnoton. Rytmisessä tiukkuudessaan runoa on verrattu Lauri Viidan "Betonimyllärin" (1947) runoon ”Julku”.


title: Lasimaalaus (kirja)

text:
Jumala, taon ja taon ja taon,
pyytäen, herjaten, rukoillen taon!
Avaa porttisi, avaa, avaa!
Avaa silmäsi, Liikkumaton!
Nää: tuhat äitiä rakastavaa
huutaen lastensa suojaksi heittyy
sortuissa seinäin ja vaipuissa katon.
Meriluoto on luonnehtinut tuon ajan nuorten tuntoja: ”Runoillamme oli sotavuosien kate, varhaisnuoruuden joka oli kokenut kuolemisen ennen elämistä. Kuulostaa pateettiselta, mutta aika oli pateettinen.”


title: Lasimaalaus (kirja)

text: Meriluodon nuoruusvuosien tärkein runoilija oli Rainer Maria Rilke. Rilkeltä periytyy runon ”Kahlaajatyttö” näkemisen motiivi, jolla on Eija Komun mukaan tärkeä osa koko hänen tuotannossaan. Vaikka teoksen naiskuva, unelmoivan runotytön imago, oli hyvin perinteinen, runominä oli toisaalta myös ehdoton, uhmakas ja kapinallinen.


title: Lasimaalaus (kirja)

text: Meriluodon tuotannossa on joskus erotettu alun kaksi runoteosta ja sen jälkeinen tuotanto, mutta Komun mukaan tosiasiassa sellaista pilkkomista ei ole syytä tehdä, vaan hänen tuotantonsa, myös proosa, on nähtävä jatkumona, sillä edes proosan ja lyriikan rajaa ei voi selvästi määrittää.


title: Lasimaalaus (kirja)

text: Komu tuo esiin Meriluodon näkemyksen kielestä musiikkina. Unto Mononen on säveltänyt kokoelman runon ”Kakskymmentä suvea” tangoksi.


title: Back with the Thugz, Part 2.

text: Back with the Thugz, Part 2. on Bizzy Bonen neljästoista studioalbumi, joka julkaistiin 14. kesäkuuta 2009.


title: Aleksandar Kolarov

text: Aleksandar Kolarov (; s. 10. marraskuuta 1985 Belgrad, Jugoslavia) on serbialainen jalkapalloilija. Hän edustaa Italian Serie A:ssa pelaavaa AS Romaa ja on pelipaikaltaan vasen laitapuolustaja.


title: Aleksandar Kolarov

text: Kolarov kykenee pelaamaan myös keskikentän vasemmalla laidalla ja hänet tunnetaan erityisesti juoksuistaan hyökkäys-ja puolustussuuntaan. Hän on nopea sekä omaa myös kovan vasemman jalan laukauksen. Tämän vuoksi häntä kutsutaankin paikoittain Serbian Roberto Carlosiksi.


title: Aleksandar Kolarov

text: Kolarov aloitti uransa kotimaansa Čukarički Stankomista. Helmikuussa 2006 hän siirtyi OFK Beogradiin. Hän pelasi joukkueessa 1½-kauden ajan, yhteensä 38 ottelua, kunnes kesällä 2007 hän sai jälleen siirron tällä kertaa italialaiseen Lazioon. Roomalaisseura maksoi hänestä 800 000 euron siirtokorvauksen. Kolarov kertoi olevansa seuran kannattaja jo nuoruudestaan saakka.


title: Aleksandar Kolarov

text: Hän teki ensimmäisen maalinsa joukkueessa 30. syyskuuta 2007 ottelussa Regginaa vastaan, kun hänen 40 metristä lähtenyt kova laukaus upposi verkkoon. Kauden aikana hän pääsi pelaamaan myös Mestarien liigaan otteluita.


title: Aleksandar Kolarov

text: Toisella kaudellaan hän onnistui vakiinnuttamaan paikkansa avauskokoonpanossa vasempana laitapuolustajana. Kolarov teki kauden ensimmäisen maalinsa ottelussa Lecceä vastaan. Myöhemmin kauden toisessa pääkaupungin-derbissä hän viimeisteli upean osuman Romaa vastaan, jossa maalivahti Fernando Muslera avasi pallon hänelle, jonka jälkeen hän kuljetti sen noin 85 metrin matkan aina vastustajan rangaistusalueen rajalle asti harhautellen edessään olleet Roma-pelaajat ja laukoi pallon ohi maalissa olleen Donin. Hän tuuletti maaliaan ristinmerkillä Serbian patriarkaattin tapaan. Hän voitti Italian cupin ja super cupin 2009


title: Aleksandar Kolarov

text: Kaudeksi 2009–2010 Kolarov vaihtoi pelinumeronsa 3:sta 11:een, ottaen käyttöönsä entisen samassa seurassa pelanneen serbi-pelaaja Siniša Mihajlovićin numeron, joka pelasi niin ikään vasempana laitapuolustajana.


title: Aleksandar Kolarov

text: 24. heinäkuuta 2010 hän teki sopimuksen englantilaisseura Manchester Cityn kanssa. Hänestä maksettiin lehtitietojen mukaan 14-16 miljoonan punnan siirtokorvaus. Hän teki ensiesiintymisensä joukkueessa 14. elokuuta 2010 vierasottelussa Tottenham Hotspuria vastaan. Ensimmäisen maalinsa Valioliigassa hän teki 2. helmikuuta 2011 pelatussa ottelussa Birmingham Cityä vastaan. Hän jatkoi hyviä otteita Cityssä, mutta koska vasemman pakin paikasta kilpaili myös ranskalainen Gaël Clichy, lehdet spekuloivat että hän olisi lähdössä pois seurasta, mutta Roberto Mancini kuittasi ne puheet sanomalla: "Kolarov? Hän on loistava vasen pakki ja haluan pitää hänet seurassa." Kaudella 2012-13 alussa Mestarien Liigan lohkovaiheessa ottelussa Real Madridia vastaan hän upotti upean kierteisen vapaapotkun ohi Iker Casillaksen takakulmaan. Ottelu päättyi Realin 3-2 voittoon.


title: Aleksandar Kolarov

text: Kolarov on voittanut Cityssä Valioliigan mestaruuden 2012 ja 2014, FA Cupin 2011, Liigacupin 2014 ja 2016 sekä Community Shieldin 2012


title: Aleksandar Kolarov

text: Kolarov pelasi Serbian maajoukkueessa vuoden 2008 kesäolympialaisissa, jossa se jäi alkulohkonsa viimeiseksi. Hän teki ensiesiintymisensä A-maajoukkueessa Venäjää vastaan toukokuussa 2008. Ensimmäisen maaottelumaalinsa hän teki Walesia vastaan syyskuussa 2012.


title: Aleksandar Kolarov

text: Hänet valittiin Serbian kokoonpanoon vuoden 2010 MM-kilpailuihin, joissa hän pelasi kaksi ottelua. Joukkue jäi lopulta alkulohkonsa viimeiseksi, eikä näin edennyt pudotuspeleihin.


title: Crossroads: 2010

text: Crossroads: 2010 on rap-artisti Bizzy Bonen viidestoista studioalbumi, joka julkaistiin 13. kesäkuuta 2010.


title: The Best of Bizzy Bone

text: The Best of Bizzy Bone on rap-artisti Bizzy Bonen kokoelma-albumi, joka julkaistiin vuonna.


title: ChangesTwoBowie

text: ChangesTwoBowie on David Bowien marraskuussa 1981 julkaistu kokoelma-albumi. Se on jatkoa vuonna 1976 julkaistulle kokoelmalle "ChangesOneBowie", ja materiaali on vuosilta 1971–1980. Kappale ”Wild Is the Wind” julkaistiin singlenä promootiotarkoituksena. Se oli sisältynyt jo vuoden 1976 studioalbumille "Station to Station".


title: Ryad Boudebouz

text: Ryad Boudebouz (, s. 19. helmikuuta 1990 Colmar, Ranska) on algerialainen jalkapalloilija. Hyökkäävänä keskikenttäpelaajana pelaava Boudebouz edustaa Espanjan Primera Divisiónissa pelaavaa Celta Vigoa.


title: Ryad Boudebouz

text: Boudebouz aloitti jalkapalloilun 10-vuotiaana Colmarin junioreissa, jossa hän pelasi aina 14-vuotiaaksi saakka. Sittemmin hän siirtyi pelaamaan Sochauxin junioreihin, josta Boudebouz nostettiin Sochauxin reservijoukkueeseen kaudeksi 2006-2007 ollessaan 16-vuotias.


title: Ryad Boudebouz

text: 15. toukokuuta 2008 Boudebouz allekirjoitti kolmivuotisen sopimuksen Sochauxin kanssa. Hän pelasi avauskaudellaan 25 ottelua, joissa hän onnistui maalinteossa kolmesti. Myös kaudella 2009–2010 Boudebouz onnistui maalinteossa kolmesti. Hyvin menneen kauden myötä hänet palkittiin kauden 2010–2011 aikana AlgeriaFoot d'Or palkinnolla parhaana algerialaisena jalkapalloilijana. Vuotta myöhemmin Boudebouz palkittiin toistamiseen tällä kertaa Algerian Kultaisella pallolla.


title: Ryad Boudebouz

text: 2. syyskuuta 2013 Boudebouz siirtyi Bastiaan kolmen vuoden sopimuksella.


title: Ryad Boudebouz

text: Boudebouz on edustanut maajoukkuetasolla Ranskan alle 19-vuotiaiden maajoukkuetta vuosina 2008-2009. Tuolloin hän pelasi yhteensä yhdeksän ottelua, joissa hän onnistui kerran maalinteossa.


title: Ryad Boudebouz

text: Vuotta myöhemmin Boudebouz sai kutsun Algerian maajoukkueeseen, kun valmentaja Rabah Saâdane nimesi hänet toukokuussa vuoden 2010 MM-kisajoukkueeseen. Boudebouz pelasi ensimmäisen maaottelunsa Algerian paidassa 28. toukokuuta 2010 harjoitusottelussa Irlantia vastaan tultuaan vaihdosta kentälle. 18. kesäkuuta 2010 Boudebouzista tuli Algerian maajoukkueen MM-kisahistorian nuorin kentällä ollut pelaaja.


title: Ryad Boudebouz

text: 12. marraskuuta 2011 Boudebouz teki ensimmäisen maajoukkuemaalinsa Tunisiaa vastaan käydyssä harjoitusottelussa.


title: Timo Hellenberg

text: Timo Tapani Hellenberg (s. 14. lokakuuta 1970) on suomalainen kansainväliseen kriisinhallintaan erikoistunut asiantuntija ja Hongkongissa toimivan Hellenberg International Limited -yhtiön toimitusjohtaja. Hän toimi Anneli Jäätteenmäen EU-asioiden neuvonantajana 29. huhtikuuta – 24. kesäkuuta 2003. Hellenbergistä tuli yrityksen toimitusjohtaja 2003 hänen erottuaan pääministerin neuvonantajan tehtävästä Anneli Jäätteenmäen hallituksen kaaduttua.


title: Timo Hellenberg

text: Vuosina 1994–1997 Hellenberg oli Yhdistyneiden kansakuntien kansainvälisen luonnontuhojen torjunnan vuosikymmenenen johtajan Olavi Elon avustaja ja toimi saman hankkeen tutkijana Genevessä. Vuosina 1997–2003 Hellenberg toimi EU-asioiden päällikkönä Helsingin yliopiston Aleksanteri-instituutissa, jossa hän vastasi EU-rahoitteisista hankkeista, EU–Venäjä-projekteista ja Kiinaan liittyvistä yhteistyöhankkeista. Hellenberg väitteli vuonna 2002 valtiotieteen tohtoriksi Helsingin yliopistossa kansainvälisestä politiikasta. Hellenberg on myös vakiokolumnisti "Pelastustieto"-lehdessä ja julkaissut yli 10 kriisinhallinta-aiheista julkaisua sekä lukuisia akateemisia artikkeleita.


title: Kirjasin

text: Kirjasin voi tarkoittaa


Lambert–St. Louisin kansainvälinen lentoasema (; ) on Saint Louisin ja Missourin tärkein lentoasema, ja se sijaitsee Saint Louisin piirikunnassa. Lentoasemalla on kaksi terminaalia.


title: Pom-pon

text: Pom-pon (myös pom-pom) on cheerleadingissä ja cheer-tanssissa tehosteena käytettävä huiska.


title: García

text: García tai Garcia on espanjalaisperäinen henkilönnimi, joka esiintyy sekä etu- että sukunimenä, usein myös kaksiosaisen sukunimen osana.


title: García

text: Tunnettuja García- tai Garcia-nimisiä:


title: Møren hiippakunta

text: Møren hiippakunta on Norjan kirkon hiippakunta johon kuuluu Møre og Romsdal Norjassa, ja sen piispanistuin sijaitsee Moldessa, kuten myös sen tuomiokirkko. Hiippakunta perustettiin vuonna 1983, kun Sunnmøre siirrettiin Bjørgvinin hiippakunnasta ja Romsdal sekä Nordmøre Nidarosin hiippakunnasta muodostamaan yksi uusi hiippakunta. Vuodesta 2008 Møren piispana on ollut Ingeborg Midttømme.


title: Møren hiippakunta

text: Hiippakunta jakautuu seitsemään rovastikuntaan, jotka puolestaan jakautuvat 97 seurakuntaan.


Fort Lauderdale – Hollywoodin kansainvälinen lentoasema on lentoasema Browardin piirikunnassa Floridassa, ja se sijaitsee viisi kilometriä Fort Lauderdalen keskustasta lounaaseen. Vuonna 2007 lentoasema oli Yhdysvaltain 22. vilkkain lentoasema.


title: Ottawa 67’s

text: Ottawa 67’s on ottawalainen juniorijääkiekkoseura, joka pelaa OHL-liigassa. Seura on pelannut OHL:ssä vuodesta 1967 lähtien. Seuran nykyinen valmentaja on Chris Byrne.


title: Coat of Arms

text: Coat of Arms (suom. vaakuna) on power metal -yhtye Sabatonin kuudes studioalbumi. Nimikkokappale "Coat of Arms" kertoo Italian hyökkäyksestä Kreikkaan 1940.


title: Coat of Arms

text: Albumi nousi Suomen virallisen listan sijalle 17.


title: Eurovision laulukilpailu 2011

text: Eurovision laulukilpailu 2011 oli järjestyksessään 56. Eurovision laulukilpailu. Se järjestettiin Saksan Düsseldorfissa toukokuussa 2011. Semifinaalien päivät olivat 10. ja 12. toukokuuta ja finaalin 14. toukokuuta. Molemmista semifinaaleista pääsi finaaliin 10 eniten pisteitä saanutta. Päivämäärien ilmoittamisen yhteydessä varmistui myös Lena Meyer-Landrutin (joka voitti vuoden 2010 euroviisut) toimiminen Saksan edustajana. Aikaisemmista voittajista vain Lys Assia sekä Corry Brokken ovat osallistuneet voittoaan seuranneen vuoden kilpailuun. Kilpailun voitti Azerbaidžan 221 pisteellä.


title: Eurovision laulukilpailu 2011

text: Kilpailun juontajina toimivat Stefan Raab, Anke Engelke ja Judith Rakers. Suomessa finaali lähetettiin teräväpiirtokuvana Yle HD -kanavalla.


title: Eurovision laulukilpailu 2011

text: Eurovision laulukilpailun 2011 järjestäjämistä tavoitteli virallisesti kolme kaupunkia. Lokakuussa 2010 isäntäkaupungiksi nostettiin vahvasti Düsseldorf, joka valittiin 12. lokakuuta 2010 Euroviisujen pitopaikaksi.


title: Eurovision laulukilpailu 2011

text: Kilpailupaikaksi oli ehdotettu muun muassa Berliiniä, Hannoveria, Hampuria ja Kölniä. Ensimmäistä kertaa sitten vuoden 2004 kisojen Euroviisujen isäntäkaupunki ei ole isäntämaan pääkaupunki, eikä myöskään suurin kaupunki sitten vuoden 1998.


title: Eurovision laulukilpailu 2011

text: Kilpailun teema rakennettiin tunnuslauseen "Feel Your Heart Beat!" (), ja sen logossa on tyylitelty sydän. Esitysten välissä olleet videopostikortit sisälsivät pienen tarinan kustakin kilpailevasta maasta kotoisin olevasta henkilöstä ja teeman kyseisen maan kielellä.


title: Eurovision laulukilpailu 2011

text: Italia palasi kilpailuun 13 vuoden tauon jälkeen. Myös Itävalta teki paluun kolmen, San Marino kahden ja Unkari yhden välivuoden jälkeen. Maiden jakaminen semifinaaleihin suoritettiin 17. tammikuuta 2011. Esiintymisjärjestyksen arvonta suoritettiin 15. maaliskuuta 2011.


title: Muurahaistangara

text: Muurahaistangara ("Habia fuscicauda") on Keski- ja Etelä-Amerikassa tavattava varpuslintu. Muurahaistangara ja muut muurahaistangaroiden suvun lajit on perinteisesti luokiteltu tangaroiden heimoon. DNA-tutkimuksien perusteella ne ovat kuitenkin lähempänä kardinaalilajeja kuin muita tangaroita.


title: Muurahaistangara

text: Kooltaan muurahaistangara on noin 19 cm. Selästään ja siivistään lajin koiras on tumman punertavanruskea. Päälaella on punainen laikku. Kurkku on kirkkaan punainen. Naaras on selästään oliivinruskea ja rinta on okrankeltainen. Naarasmuurahaistangaran vatsa on harmahtava. Muurahaistangarakoiras muistuttaa ulkonäöltään kruunumuurahaistangaraa ("Habia rubica"), mutta on sitä kookkaampi ja tummempi.


title: Muurahaistangara

text: Muurahaistangaraa tavataan Keski-Amerikassa alueelta, joka ulottuu Meksikosta Panamaan. Etelä-Amerikassa lintu elää pienellä alueella Kolumbian pohjoisosassa. Lajin elinympäristöä ovat rannikon alankomaiden kosteat metsät sekä metsien reunamaat. Muurahaistangaran elinympäristöt sijaitsevat yleensä noin 200 metrin korkeudella merenpinnasta.


title: Muurahaistangara

text: Muurahaistangarat liikkuvat pienissä ryhmissä. Laji syö hyönteisiä ja seuraa joskus sotilasmuurahaisten parvia.


title: Päivänkakkaramaa

text: Päivänkakkaramaa () on luonnontieteen tietokonemalli, jossa kuvitteelliset mustat ja valkoiset päivänkakkarat ohjailevat planeetan pintalämpötilaa. Mallissa musta päivänkakkara imee Auringon säteilyä ja lämmittää planeettaa, kun taas valkoinen heijastaa pois auringon säteilyä ja viilentää planeettaa. Lisäksi mustat päivänkakkarat menestyvät parhaiten viileässä ja valkoiset lämpimässä. Näin viileässä viihtyvä musta päivänkakkara lämmittää planeettaa, mutta lämpimässä viihtyvä valkoinen päivänkakkara viilentää.


title: Päivänkakkaramaa

text: Näin syntyy termostaatti, joka säätelee planeetan lämpötilaa. Päivänkakkaramaan mallin esittivät ensi kertaa vuonna 1983 James Lovelock ja Andrew Watson. Lovelock loi ajatuksen jo joulukuussa 1981. Mallista on kehitetty myöhemmin muunnelmia, joissa muun muassa on mukana myös harmaita päivänkakkaroita.


title: Päivänkakkaramaa

text: Päivänkakkarat elävät 5–40 °C:n lämpötilassa. 20 °C:n lämpötilassa mustat ja valkoiset päivänkakkarat menestyvät yhtä hyvin ja niiden osuudet ovat 50–50 %. Päivänkakkarat pystyvät pitämään planeetan lämpötilan vakaana, vaikka Auringon säteily vaihtelisi välillä 60–140 % nykyisestä. Malli olettaa planeetan olevan pelkkää mannerta ja kasvihuoneilmiön, pilvisyyden yms. tekijöiden puuttuvan. Meriplankton viihtyy parhaiten alle 12 °C:n lämpötilassa ja maaeliöt suunnilleen 20 °C:n lämpötilassa. Myös niistä voi ajatella kehittelevänsä jonkinlaisen päivänkakkaramaailman.


title: Päivänkakkaramaa

text: Erään kehitelmän mukaan eri lämpötiloissa viihtyvät metaania ja hiilidioksidia hyödyntävät ja erittävät bakteerit olisivat säädelleet päivänkakkaramaan tapaan Maan lämpötilaa silloin, kun Aurinko oli vielä nykyistä himmeämpi eikä korkeampaa elämää ollut. "Päivänkakkaramaailma" saattaisi säädellä myös muita tekijöitä, esimerkiksi hapen määrää ilmakehässä. Erässä mallissa maakasvit ja merilevät viihtyvät eri lämpötilassa ja vaikuttavat Maan albedoon eri tavoin: Maan lämpötila pysyy vakaana, kunnes hiilidioksidipitoisuus kasvaa 500 ppm:iin eli Maa lämpenee 3 °C.


title: KHL:n varaustilaisuus 2010

text: KHL:n varaustilaisuus 2010 oli KHL-liigan toinen . Se järjestettiin 4. kesäkuuta 2010 Moskovassa. Tilaisuudessa sai varata 17–21 -vuotiaita pelaajia


title: KHL:n varaustilaisuus 2010

text: Viiden ensimmäisen varausvuoron järjestyksestä pidettiin arvonta runkosarjan viiden heikoimman joukkueen kesken. Ensimmäisen varausvuoron sai Sibir Novosibirsk.


title: KHL:n varaustilaisuus 2010

text: Venäläiset kykyjenetsijät ovat luetteloineet yhteensä 649 pelaajaa, jotka osallistuvat varaustilaisuuteen. Seuraavana kykyjenetsijöiden tekemä top 5 -lista alueittain:


title: KHL:n varaustilaisuus 2010

text: Seitsemän kierroksen aikana varattiin yhteensä 188 pelaajaa kolmestatoista maasta. Kolme varausta mitätöitiin jälkeenpäin, sillä pelaajilla oli jo ammattilaissopimus. Kyseessä olivat John Tavares (Lokomotiv), Philip Larsen (Sibir) ja Mikael Backlund (TsSKA).


title: KHL:n varaustilaisuus 2010

text: Vaikka seurat saivat suojata osan junioriseurojensa pelaajista muilta seuroilta, varasivat eräät seurat suojattuja junioreitaan. Suojatut juniorit on kursivoitu.


title: Liettuan herttuakunta

text: Liettuan herttuakunta (, ) oli pääosin liettualaisista koostunut, 1100-luvulta vuoteen 1413 olemassa ollut herttuakunta. Suurimman osan historiastaan se oli osa Liettuan suuriruhtinaskuntaa.


title: Liettuan herttuakunta

text: Herttuakunta muodostui nykyisen Liettuan keski- ja itäosissa, historiallisella Aukštaitijan alueella. Arvellaan, että se alkujaan syntyi Neris-joen vasemman rannan puolella ja sieltä myöhemmin laajeni itään. Aluetta hallitsivat ruhtinaat ja liettualaiset.


title: Liettuan herttuakunta

text: Liettuan laajentuessa 1100-1200-luvuilla herttukunnasta tuli Liettuan suuriruhtinaskunnan ja myöhemmin Liettuan kuningaskunnan (1251-1263) hallinnollinen yksikkö. Kernavė-nimisen kylän arvellaan olleen herttuakunnan pääkaupunki.


title: Liettuan herttuakunta

text: Herttuakunnan seuraaja oli Vilnan voivodikunta.


Jalkapallon Euroopan-mestaruuskilpailut 2016 () järjestettiin Ranskassa. Ne olivat järjestyksessään 15. jalkapallon miesten Euroopan-mestaruuskilpailut. Euroopan jalkapalloliitto päätti vuonna 2008, että kyseiseen turnaukseen pääsee ensimmäistä kertaa 24 maata aiemman 16 sijaan. Mestaruuden voitti Portugali, joka voitti loppuottelussa isäntämaa Ranskan 1–0. Turnauksen paras maalintekijä oli kuudella maalillaan ranskalainen Antoine Griezmann.


title: Jalkapallon Euroopan-mestaruuskilpailut 2016

text:
Turnauksen järjestäjämaan hakuprosessin loppuvaiheessa olivat Ranskan lisäksi mukana Italia ja Turkki. Norja ja Ruotsi lähettivät yhteisen haun ennen määräaikaa, mutta vetäytyivät prosessista vuoden 2009 lopulla. Ranska julistettiin järjestäjämaaksi 28. toukokuuta 2010.
Marraskuussa 2015 tapahtuneiden terrori-iskujen takia kilpailujen turvatoimet ovat hyvin tiukat. Kilpailuja valvoo 90 000–100 000 sotilasta, poliisia ja muita turvallisuushenkilöitä. Tapahtumapaikoila on tiukennetut turvatoimet.


text: Ennen kilpailujen alkamista Marseillessa englantilaiset kannattajat olivat laulaneet "Isis, where are you?", mikä aiheutti kahakan paikallisten ja englantilaisten kannattajien kesken. Poliisi käytti kyynelkaasua tappelun lopettamiseksi. Englannin ja Venäjän välisessä ottelussa tapahtui paljon järjestyshäiriöitä, minkä seurauksena UEFA uhkasi kumpaakin joukkuetta jopa kilpailuista ulossulkemisella. Venäläisiä kannattajia syytettiin rasistisesta käyttäytymisestä, häiriöiden aiheuttamisesta ja ilotulitteiden käyttämisestä katsomossa. Vakavin tapahtuma oli, kun venäläishuligaanit hakkasivat rautatangoilla englantilaisen jalkapallokannattajan koomaan. UEFA langetti Venäjän jalkapalloliitolle 150 tuhannen euron sakon. Ranska karkoitti tapahtumien johdosta 43 venäläiskannattajaa pois maasta.


text: Kroatian ja Tšekin välisessä ottelussa Kroatian kannattajat heittivät soihtuja kentälle sekä tappelivat keskenään katsomossa. UEFA rankaisi Kroatian jalkapalloliittoa sadantuhannen euron sakoilla.


text: Lopputurnaukseen pääsee yhteensä 24 joukkuetta. Isäntämaa Ranska pääsee suoraan lopputurnaukseen. Karsinnoissa joukkueet jaettiin 9 lohkoon. Lopputurnaukseen pääsivät suoraan lohkojen kaksi parasta joukkuetta sekä parhaiten kolmanneksi sijouttunut joukkue. Muut lohkoissaan kolmanneksi sijoittuneet joukkueet arvotaan kaksiosaisiin ottelupareihin, joiden voittajat etenevät lopputurnaukseen.


text: Joukkueista viisi pääsi ensimmäistä kertaa mukaan turnaukseen. Nämä maat ovat Albania, Islanti, Pohjois-Irlanti, Slovakia ja Wales.


text: Lopputurnauksen lohkoarvonta suoritettiin 12. joulukuuta 2015 Pariisissa, Palais des congrès de Parisissa. Arvontakorit määritettiin UEFA:n määrittämän pistemäärän mukaan. Isäntämaa Ranskaa ei sijoitettu mihinkään arvontakoriin, sillä se sijoitettiin suoraan A-lohkoon. Hallitseva mestari Espanja sijoitettiin suoraan ensimmäiseen arvontakoriin. Marraskuussa 2015 julkaistiin arvontalohkot sekä UEFA ranking -pisteet.


text: Lopputurnaukseen pääsevät 24 maata jaetaan kuuteen neljän joukkueen alkulohkoon. Pudotuspeleihin, jotka koostuvat neljännesvälieristä, puolivälieristä, välieristä ja loppuottelusta, pääsevät jokaisen lohkon ensimmäiseksi ja toiseksi sijoittuneet joukkueet sekä neljä parasta lohkokolmosta. Ennen turnausta UEFA:n silloinen pääsihteeri Gianni Infantino sanoi, ettei 24 maan lopputurnaus ole paras mahdollinen johtuen siitä, että osa kolmanneksi sijoittuneista pääsee jatkopeleihin.


text: Turnauksessa mukana olevien joukkueiden tuli nimetä 23 pelaajan miehistö, joista kolme (3) on maalivahteja. Joukkueiden lopullisen kokoonpanon tuli olla vahvistettuna viimeistään 31. toukokuuta 2016.


text: Virallinen logo julkaistiin 26. kesäkuuta 2013. Sen teemana on juhlia jalkapalloa. Logon on suunnitellut portugalilainen mainostoimisto Brandia Central. Keskellä logoa on Henri Delaunayn mukaan nimetty kilpailujen pokaali. Taustalla näkyy Ranskan lipun kolme väriä: sininen, punainen ja valkoinen. Kisojen tunnuslause on "Le Rendez-Vous" (, "kohtaamispaikka"). Se julkaistiin 17. lokakuuta 2013.


text: Kisojen virallinen pelipallo on Adidas Beau Jeu. Beau Jeu tarkoittaa ranskaksi kaunista peliä. Pallo julkaistiin 12. marraskuuta 2015 Zinédine Zidanen Instagram-tilillä. Siinä on käytetty samoja tekniikoita kuin Adidas Brazucassa, joka toimi Brasilian MM–kilpailujen 2014 virallisena pelipallona. Brazucan suhteen pallon pitoa ja näkyvyyttä on parannettu. Palloon on kirjoitettu sanat EURO ja 2016. Siinä on käytetty valkoista, sinistä ja punaista.


text: Kilpailujen virallinen maskotti on Super Victor. Se esiteltiin marraskuussa 2014. Super Victor on puoliksi lapsi ja puoliksi supersankari. Super Victor -nimi voitti äänestyksessä Dribloun ja Goalixin.


text: Hakuprosessin aikana Ranska ilmoitti 12 stadionia mahdollisiksi ottelupaikoiksi, mistä seitsemää kunnostettaisiin merkittävästi ja neljä olisi täysin uusia.


text: Lähde:


text: UEFA julkaisi tuomarilistan maaliskuussa 2016. Pääerotuomareita valittiin kahdeksantoista. Jokaiselle pääerotuomarille samalla viisi avustavaa tuomaria, joista kolme on avustavia tuomareita ja kaksi lisätuomareita. Yksi avustavista tuomareista on varalla. Tämän lisäksi valittiin kaksi tuomaria, jotka toimivat vain neljäntenä erotuomarina sekä kaksi avustavaa tuomaria varalle.


text: Lohkovoittajat, toiseksi sijoittuneet joukkueet sekä neljä parasta kolmanneksi sijoittunutta joukkuetta etenevät pudotuspeleihin. Kaikki ajat ovat paikallista aikaa, CEST (UTC+2).


text:
Alkulohkoissa sijoitus määräytyy ensisijaisesti kerättyjen pisteiden määrällä. Voitosta saa kolme ja tasapelistä yhden pisteen. Tappiosta ei saa pistettäkään. Jos kahdella tai useammalla joukkueella on sama määrä pisteitä, määräytyy sijoitus seuraavassa järjestyksessä:
Jos pisteet ovat edelleen tasan vähintään kahdella joukkueella, sääntöjä 1. - 3. sovelletaan, kunnes ero saadaan. Jos vieläkään ei saada eroa, määräytyy sijoitus seuraavassa järjestyksessä:


text: Kilpailujen avausottelussa kohtasivat Ranska ja Romania. Ottelun ja kilpailujen avausmaalin teki Ranskan Olivier Giroud Dimitri Payetin syötöstä, kun ottelua oli pelattu 57 minuuttia. Romania tasoitti ottelun kahdeksan minuuttia myöhemmin, kun Patrice Evra kaatoi rangaistusalueella Nicușor Stanciun. Bogdan Stancu tasoitti ottelun siitä seuranneesta rangaistuspotkusta. Payet teki voittomaalin, kun ottelua oli pelattu 89 minuuttia. Lohkon toisessa avauskierroksen ottelussa kohtasivat Sveitsi ja Albania. Ottelun ainoan maalin teki Fabian Schär, joka puski kulmapotkutilanteessa pallon maaliin viiden minuutin pelin jälkeen. Albanian kapteeni Lorik Cana sai kaksi varoitusta ensimmäisen 36 minuutin pelin aikana.


text: Toisen kierroksen aloitti ottelu Romanian ja Sveitsin välillä. Kun ottelua oli pelattu hieman yli 15 minuuttia, Romanian Alexandru Chipciu kaadettiin rangaistuspotkun arvoisesti. Bogdan Stancu teki rangaistuspotkusta kisojen toisen rangaistuspotkumaalinsa. Sveitsi tasoitti ottelun 57 minuutin pelin jälkeen kulmapotkun jälkitilanteesta. Tasapeli takasi Sveitsille paikan vähintään kolmen parhaan joukkoon. Toisessa ottelussa isäntämaa Ranska kohtasi Albanian. Ottelun ennakkosuosikki Ranska ei kuitenkaan saanut tehtyä maalia ennen kuin vasta kun ottelua oli pelattu 90 minuuttia, kun Antoine Griezmann puski Adil Ramin keskityksen maaliin. Dimitri Payet teki lisäajalla 2-0 maalin.


text: B-lohkon ensimmäisessä ottelussa kohtasivat Wales ja Slovakia. Walesin Gareth Bale teki ottelun avausmaalin vapaapotkusta, kun ottelua oli pelattu 10 minuuttia. Slovakia tasoitti 61 minuutin pelin jälkeen Ondrej Dudan tehtyä maalin. Kentälle vaihdettu Hal Robson-Kanu kuitenkin teki Walesille voittomaalin, kun ottelua oli pelattu 81 minuuttia. Voitto oli Walesin historian ensimmäinen EM-kilpailuissa. Ensimmäisen kierroksen toisessa ottelussa kohtasivat Englanti ja Venäjä. Ottelu oli maaliton ensimmäiset 73 minuuttia, kunnes Englannin Eric Dier teki maalin suoraan vapaapotkusta. Vasili Berezutski tasoitti ottelun lisäajalla. Tasapeli tarkoitti, että EM-kilpailujen lopputurnauksessa yhdeksän kertaa pelannut Englanti ei vieläkään onnistunut voittamaan ensimmäistä ottelua.


text: Toisen kierroksen ensimmäisessä pelissä kohtasivat Venäjä ja Slovakia. Kun ottelua oli pelattu 32 minuuttia Marek Hamšík syötti Vladimír Weissille, joka teki ottelun ensimmäisen maalin. Hamšík teki Slovakian toisen maalin aivan ensimmäisen puoliajan lopussa kulmapotkun jälkitilanteesta. Kun ottelua oli pelattu 80 minuuttia Oleg Šatov keskitti Denis Glušakoville, joka puski Venäjän kavennusmaalin. Tämä jäi kuitenkin ottelun viimeiseksi maaliksi.


text: Lohko C:n avausottelussa kohtasivat Puola ja Pohjois-Irlanti. Ottelun ainoan maalin teki Arkadiusz Milik Jakub Błaszczykowskin syötöstä, kun ottelua oli pelattu 51 minuuttia. Avauskierroksen toisessa ottelussa kohtasitavat Saksa ja Ukraina. Saksa aloitti ottelun painostamalla ja teki ottelun avausmaalin, kun ottelua oli pelattu 19 minuuttia: Shkodran Mustafi teki maalin Toni Kroosin syötöstä. Saksan toisen maalin teki Bastian Schweinsteiger Mesut Özilin syötöstä ottelun lisäajalla.


text: Lohko D:n avausottelussa kohtasivat Turkki ja Kroatia. Ottelun ainoan maalin teki Luka Modrić, kun ottelua oli pelattu 41 minuuttia. Avauskierroksen toisessa ottelussa kohtasivat puolustava mestari Espanja ja Tšekki. Ottelun ainoan maalin teki Gerard Piqué Andres Iniestan syötöstä, kun ottelua oli pelattu 87 minuuttia.


text: Lohko E:n avauskierroksen ensimmäisessä ottelussa kohtasivat Irlanti ja Ruotsi. Irlanti hallitsi ottelun alkua ja tekikin ottelun ensimmäisen maalin, kun ottelua oli pelattu 48 minuuttia. Seamus Coleman keskitti ja Wes Hoolahan puski Irlannin johtomaalin. Ruotsi tasoitti ottelun 71 minuutin kohdalla, kun Ciaran Clark teki oman maalin Zlatan Ibrahimovićin keskitettyä maalille. Avauskierroksen toisessa ottelussa kohtasivat Belgia ja Italia. Ottelun avausmaalin teki Emanuele Giaccherini Leonardo Bonuccin syötöstä 32 minuutin kohdalla. Italian toisen maalin teki Graziano Pellè Antonio Candrevan syötöstä ottelun lisäajalla.


text: Sijoituksen määrittäminen: 1) Pisteet; 2) Maaliero; 3) Tehdyt maalit; 4) "Fair-play"-tilasto; 5) UEFA-ranking.


text: Pudotuspelit pelataan aina ratkaisuun saakka. Ottelun ollessa tasan varsinaisen peliajan (mahdollisine lisäaikoineen) päättyessä, pelataan 2 × 15 minuutin jatko-ottelu, joka pelataan kokonaan riippumatta syntyykö maaleja vai ei. Kultainen maali -sääntö ei ole käytössä. Mikäli peli on tasan jatko-ottelun jälkeen, suoritetaan jatkoonpääsystä, tai loppuottelussa lopullisesta sijoituksesta rangaistuspotkukilpailu.


text: UEFA:n 13-henkinen valitsijaryhmä valitsi kisojen jälkeen tähtimiehistön, johon valittiin seuraavat pelaajat 4-2-3-1 -ryhmityksellä:


text:
Suomessa Yle näyttää kaikki ottelut suorina kanavillaan sekä Yle Areenassa. Yle Puhe-radiokanavalla esitetään 30 ottelua. Suuressa osassa Afrikkaa televisiointioikeudet ovat SuperSportilla. Yhdysvalloissa ESPN:llä on televisiointioikeudet. Lähi-idässä ja Pohjois-Afrikassa beIN Sport näyttää lopputurnauksen ottelut. Iso-Britanniassa ottelut televisioi BBC ja ITV.
Turnauksen virallinen videopeli julkaistaan ilmaisena ladattavana sisältönä Pro Evolution Soccer 2016 -pelin yhteydessä. Peli julkaistiin huhtikuussa 2016.


text: Turnauksella on kymmenen kansainvälistä ja kuusi paikallista sponsoria. Kansainvälisiä sponsoreita ovat Adidas, Carlsberg, Coca-Cola, Continental, Hyundai-Kia, McDonald’s, SOCAR, Orange, Turkish Airlines ja Hisense. Paikallisia sponsoreita ovat Crédit Agricole, FDJ, Proman, La Poste, SNCF ja Abritel HomeAway.


text: UEFA päätti joulukuussa 2015 palkintorahojen jakamisesta. Jokaiselle osallistuvalle maalle maksetaan kahdeksan miljoonan euron korvaus. Lohkovaiheessa voitosta annetaan miljoona ja tasapelistä puoli miljoonaa euroa. Neljännesvälieriin päässeille joukkueille maksetaan 1,5 miljoonan, puolivälieriin selviytyneille 2,5 miljoonan ja välieräjoukkueille 4 miljoonan euron lisäkorvaus. Turnauksen voittajalle myönnetään kahdeksan miljoonan euron ja toiseksi sijoittuneelle viiden miljoonan euron korvaus. Kaiken kaikkiaan UEFA jakaa joukkueille 301 miljoonaa euroa, kun summa oli neljä vuotta aikaisemmin 196 miljoonaa euroa.


title: Down with the Sickness

text: "Down with the Sickness" on yhdysvaltalaisen metalliyhtyeen Disturbedin single. Single on albumilta "The Sickness" ja se on julkaistu vuonna 2001. Down with the Sickness esiintyy "Rock Band 2" -pelissä sekä elokuvissa "The One" ja "Kadotettujen kuningatar". Down with the Sicknessin liveversio on "The Sicknessin" bonuskappale.


title: Landquart

text: Landquart on kunta itäisessä Sveitsissä, Graubündenin kantonissa noin 500 metrin korkeudessa. Kunnassa on vajaat 9 000 asukasta. Landquartin kunta syntyi 1.1.2012, kun Igis ja Mastrils yhdistyivät.


title: Landquart

text: Landquart sijaitsee Reinin ja Landquartjoen yhtymäkohdassa. Kunnassa on teollisuutta ja se on liikenteen solmukohta SBB-CFF-FFS:n Zürich–Chur-radan sekä Rhätische Bahnin Chur–Davos-radan varrella.


title: Landquart

text: Landquart on myös joki ja saman nimisen hallintoalueen keskuspaikka.


title: Zack Ryder

text: Matthew Cardona (s. 14. toukokuuta 1985) on yhdysvaltalainen showpainija. Hän painii tällä hetkellä World Wrestling Entertainmentin Raw brändissä nimellä Zack Ryder. Hän paini pitkään WWE:ssä ja myös muissa painijärjestöissä Major Brothers Tag Teamissa Curt Hawkinsin kanssa. Ryder on tullut erityisen suosituksi internetissä Youtube-show’n'sa "Z! True Long Island Storyn" myötä.


title: Vokaatio

text: Vokaatio (lat. "vocatio", kutsu) tarkoittaa kristillisessä kirkossa hengellisen työn tekijän, erityisesti papin, Jumalalta saamaa kutsua työhönsä. Jumalan kutsu ilmenee yhtäältä sisäisenä kutsumuksena (lat. "vocatio interna"), joka saa henkilön hakeutumaan hengelliseen työhön. Toisaalta Jumalan kutsu ilmenee ulkoisena (lat. "vocatio externa") eli seurakunnan tai muun kirkollisen tahon esittämänä kutsuna tiettyyn papilliseen työtehtävään. Ulkoinen kutsu realisoituu pappisvihkimyksessä, jossa piispa kutsuu henkilön pappisvirkaan. Suomen evankelis-luterilaisessa kirkossa pappisvihkimys edellyttää seurakunnan, kristillisen järjestön tai muun papin tehtäviin.


title: Rintavyö

text: Rintavyö tai patellavyö on naisille suunnattu vyö, jota pidetään vyötäröllä, yleensä paidan tai topin päällä. Vyö muun muassa tuo rinnat esiin.


title: Winds of Plague

text:
Winds of Plague on vuonna 2002 perustettu amerikkalainen deathcore-yhtye.
Yhtyeen nimi on tullut Unearthin kappaleesta "Endless".


title: Sudan olympialaisissa

text: Sudan osallistui olympialaisiin ensimmäisen kerran Roomassa 1960 ja on ollut mukana kaikissa kesäolympialaisissa Los Angelesista 1984 lähtien. Talvikisoihin maa ei ole osallistunut.


title: Sudan olympialaisissa

text: Sudanin ainoa olympiamitalisti on keskimatkojen juoksija Ismail Ahmed Ismail, joka sai hopeaa miesten 800 metrin juoksussa Pekingissä 2008. Hän oli sijoittunut samalla matkalla kahdeksanneksi Ateenan kisoissa 2004. Pistesijalle, eli kahdeksan parhaan joukkoon, ovat yltäneet myös Omer Khalifa, kahdeksas miesten 1 500 metrin juoksussa Los Angelesissa 1984, kuubalaissyntyinen Yamilé Aldama, viides naisten kolmiloikassa Ateenassa 2004, sekä Abubaker Kaki, seitsemäs 800 metrin juoksussa Lontoossa 2012.


title: Ensimmäiset ihmiset kuussa

text: Ensimmäiset ihmiset kuussa () on vuonna 1901 ilmestynyt H. G. Wellsin tieteisromaani. Suomeksi romaani ilmestyi 1907.


title: Ensimmäiset ihmiset kuussa

text: Romaani kertoo kahdesta englantilaisesta, jotka matkustavat kuuhun. Toinen heistä on tarinan kertoja, Bedford-niminen köyhtynyt liikemies, joka on matkustanut Kentiin aikomuksenaan selviytyä vararikosta kirjoittamalla näytelmä. Siellä hän tutustuu toiseen, loistavaan, mutta omalaatuiseen tiedemies Cavoriin.


title: Ensimmäiset ihmiset kuussa

text: Pian tämän jälkeen Cavor keksii "cavoriitin", aineen, joka ei päästä painovoimaa lävitseen. Bedford ja Cavor rakentavat suuren lasi- ja teräspallon, joka on päällystetty cavoriittikerroksella, jossa on useita luukkuja. Eräänä yönä he nousevat palloon, sulkevat maan puoleiset luukut, avaavat kuun puoleiset ja nousevat kuun painovoiman vetämänä avaruuteen. Matkalla avaruuden halki he kokevat painottomuuden ja laskeutuvat lopulta Kuun yöpuolelle.


title: Ensimmäiset ihmiset kuussa

text: Auringon noustua jäätynyt ilma kaasuuntuu ja Bedford ja Cavor lähtevät tutkimaan ympäristöä. He löytävät nopeasti kasvavia, köynnösmäisiä kasveja, sekä suuripäisten, hyönteismäisten "seleniittojen" muodostaman sivilisaation. Pian he huomaavat, etteivät enää löydä palloa ja lähtevät harhailemaan umpimähkään. Nälän alkaessa ahdistaa he maistavat erästä kuun kasvia, josta he humaltuvat voimakkaasti. Heidän varovaisuutensa hävittyä seleniitat ottavat heidät vangeiksi maanalaisiin asuntoihinsa. Bedford ja Cavor saavat selville, että kulta on kuussa yhtä yleistä kuin rauta maassa ja että seleniitat asuvat yöt suunnattomissa luolastoissa suojassa kylmyydeltä.


title: Ensimmäiset ihmiset kuussa

text: Bedford onnistuu yksin pakenemaan, löytää pallon, palaa maahan ja rikastuu kuusta tuomansa kullan avulla. Pian tämän jälkeen hän saa kuitenkin kuulla, että tutkija nimeltä Julius Wendigee vastaanottaa säännöllisesti salaperäisiä radiolähetyksiä, jotka eivät voi olla peräisin muualta kuin Cavorilta Kuusta. Viesteistä käy ilmi, että Cavor on hyvässä kunnossa seleniittojen vieraana. Lähetyksissään hän kuvailee kuun yhteiskuntaa, kunnes sattuu kertomaan kuun hallitsijalle olevansa ainoa ihminen maailmassa joka tietää miten cavoriittia valmistetaan. Kun hän vielä kertoo ihmiskunnan sotaisuudesta ja kullanhimosta seleniitat tappavat hänet, ettei ihmiskunta koskaan saisi selville cavoriitin valmistustapaa ja pääsisi kuuhun.


title: Philippe Rogier

text: Philippe Rogier (n. 1561 Arras – 29. helmikuuta 1596 Madrid) oli säveltäjä ja vihitty pappi. Hän pääsi lapsuudessaan kuoropojaksi Espanjan Filip II:n "capilla flamencaan" eli flaamilaiseen kappeliin. Vuonna 1586 hänet nimitettiin "maestro di capillaksi". Monet hänen teoksistaan ovat kadonneet. Portugalin Juhana IV:n kirjaston laajasta teosluettelosta on säilynyt vain muutamia messuja ja motetteja. Kirjasto tuhoutui Lissabonin maanjäristyksessä, ja joitakin teoksia oli kadonnut jo tätä aiemmin Madridin Alcázarin palossa vuonna 1734.


title: Philippe Rogier

text: Tuotannollaan Rogier edusti Gombertin ranskalais-flaamilaista perinnettä.


title: Chronology

text: Chronology on Sweet-yhtyeen syyskuussa 2002 julkaistu kokoelma-albumi. Mukana on 1970-luvun hittejä sekä muun muassa viimeisin single "Do It All Over Again". Klassikkokappaleet eivät ole alkuperäisäänityksiä, vaan Sweetin myöhempien kokoonpanojen esityksiä.


title: Reinhard Saftig

text: Reinhard Saftig (s. 23. tammikuuta 1952) on saksalainen jalkapallovalmentaja.


title: Reinhard Saftig

text: Saftig aloitti päävalmentajauransa FC Bayern Münchenissä toukokuussa 1983 Pál Csernain saatua potkut. Saftig toimi tehtävässä puolitoista kuukautta, kunnes Udo Lattek aloitti päävalmentajana heinäkuussa 1983. Huhtikuussa 1986 hän pääsi jälleen päävalmentajaksi, kun Csernai sai potkut Borussia Dortmundista. Saftigin johdolla Dortmund säilytti paikkansa Bundesliigassa niukasti. Joukkue hävisi ensimmäisen karsintaottelun SC Fortuna Kölnille 2–0, mutta nousi kotikentällään 3–1 voittoon ja säilytti paikkansa pääsarjassa. Saftig sai jatkaa päävalmentajana myös kaudella 1986/87 ja johdatti seuran Bundesliigassa neljänneksi. Seuraava kausi sujui kuitenkin jälleen mollivoittoisesti ja Saftig sai lähteä seurasta sijalle 13 päättyneen kauden jälkeen.


title: Reinhard Saftig

text: Kaudella 1988/89 Saftig toimi Hannover 96:n päävalmentajana, muttei kyennyt pelastamaan seuraa putoamiselta Bundesliigata. Kaksi seuraavaa kautta hän valmensi VfL Bochumia. Tämän jälkeen ura jatkui Bayer 04 Leverkusenissa, josta hän sai potkut toukokuun alussa 1993, vaikka seura oli sijoittunut edelliskaudella kuudenneksi ja oli edelleen mukana ylemmässä keskikastissa. Saftigin johdolla seura oli selvinnyt myös Saksan cupin loppuotteluun, jossa se kaatoi uuden päävalmentaja Dragoslav Stepanovićin johdolla Hertha Berliinin amatöörijoukkueen.


title: Reinhard Saftig

text: Vuonna 1994 Saftig jatkoi uraansa Turkissa Kocaelisporissa ja Galatasarayssa. Kaudeksi 1997/98 hän siirtyi FSV Mainzin päävalmentajaksi, mutta sai potkut jo elokuussa 1997. Tämän jälkeen hän toimi erilaisissa valmennustehtävissä Borussia Dortmundin organisaatiossa.


title: Reinhard Saftig

text: Kesäkuussa 2005 Saftigista tuli DSC Arminia Bielefeldin urheilutoimenjohtaja. Arminian ajauduttua putoamistaisteluun kaudella 2007/08 seura erotti Saftigin helmikuussa 2008. Potkut johtivat oikeustoimiin, sillä Saftigin sopimusta oli vasta marraskuussa 2007 pidennetty vuoteen 2010 saakka. Lopulta Arminia joutui maksamaan Saftigille 370 000 euron korvauksen potkuista.


title: Dominique Phinot

text: Dominique Phinot oli säveltäjä. Kaikki hänen teoksensa painettiin ensimmäistä kertaa vuosien 1538 ja 1555 välisenä aikana. Phinot työskenteli muusikkona Urbinon herttuan Guidobaldo II:n hovissa. Hänen tuotantonsa käsittää muun muassa toistasataa motettia, kaksi messua ja kaksi kirjaa ranskalaisia chansoneita.


title: Dominique Phinot

text: Gerolamo Cardanon mukaan Phinot teloitettiin homoseksuaalisista teoista.


title: Sanzaru Games

text: Sanzaru Games on vuonna 2006 perustettu videopelejä tekevä yhdysvaltalainen pelitalo, joka sijaitsee San Mateossa Kaliforniassa. Pelitalon ensimmäinen peli oli PC:lle ja DS-konsolille julkaistu Ninja Reflex. He tekivät Secret Agent Clankin porttauksen PS2:lle. He myös remasteroivat alkuperäiset Sly Cooper -pelit ja julkaisivat sen Trilogiana PS3:lle ja Vitalle.


title: Prometatsiini

text:
Prometatsiini on antihistamiineihin ja fentiatsiineihin kuuluva trisyklinen lääkeaine. Sillä on huomattavan voimakas väsyttävä, sedatiivinen vaikutus. Siitä syystä sitä käytettiin hoitohistoriassa, narkoottisena eli hypnoottisena lääkeaineena. Sen pääkäyttö oli pre-operatiivinen eli leikkauksia ja muita kirurgisia toimenpiteitä (kuten dreenien, sunttien ja kanyylien laitot) edeltävä potilaan sedaatio esilääkityksenä. Prometatsiinia käytettiin myös, ainakin Pohjoismaissa, eetterinukutuksien jälkitiloina tulevien pahoinvointitilojen ehkäisyyn.
Prometatsiinin kemiallinen kaava on CHNS, moolimassa 284,42 g/mol ja CAS-numero 60-87-7. Prometatsiinilla on sama molekyylikaava kuin antipsykoottisena lääkkeenä käytetyllä promatsiinilla.


title: Prometatsiini

text: Prometatsiinia saatettiin antaa injektoidusti, sekä iv.- että im.-muodossa. Prometatsiinin eduiksi katsottiin sen olevan hydroksitsiinin tavoin, lääkeriippuvuutta aiheuttamaton, toisin kuten esim. barbituraatit. Lääkeainetta annettaessa voitiin käyttää "ampiineja", nämä ovat paineistettuja kanyyliampulleja.


title: Prometatsiini

text: Prometatsiinilla saattoi ilmetä suurta hyötyvaikutusta etenkin eetterinukutuksiin liittyvänä. Eetterinukutusten jälkitiloina esiintyi useinkin leikkauspotilailla pahoinvointia ja oksentelua. Prometatsiini on antiemeetti, joten sitä käytettiin myös pahoinvointilääkkeenä.


title: Prometatsiini

text: Käyttö anestesian hoitoalueen ulkopuolella lienee ollut kuitenkin varsin rajoitettua. Prometatsiini on ollut käytössä Suomessa ainakin 1960- sekä 70-luvuilla.


title: Prometatsiini

text: Lääkeaineen myyntinimiä ovat olleet: "Lergigan" (Neofarma), "Thiergan" sekä "Phenergan" (Pharma Rhodia/Rhône Poulenc). "Lergigan Comp." on sisältänyt myös efedriiniä, kofeiinin ohella prometatsiinin väsyttävän vaikutteen kumoamiseksi.


title: Prometatsiini

text: Annoskoot ovat olleet tablettimuodossa 5, 25 sekä 50 mg. Suppositorio eli peräpuikko 25 mg. Myös lääkesiirappi on ollut käytössä.


title: Prometatsiini

text: Voimakas sekä pitkäkestoinen väsymys on ollut erittäin tavallista. Koska aine on hyvin läheistä sukua promatsiinille, se on saattanut aiheuttaa myös samankaltaista sivuoireistoa. Näitä ovat ekstrapyrimidaaliset (kuten Parkinsonismin oireet) aina maligniin neuroleptisyndroomaan saakka. On huomattava, ettei prometatsiinia ole luettu neurolepteihin.


title: High Impact Games

text: High Impact Games on yhdysvaltalainen pelitalo.


title: High Impact Games

text: High Impact Games on julkaissut kolme peliä.


title: Saint-Guilhem-le-Désert

text: Saint-Guilhem-le-Désert on kunta Hérault’n departementissa Languedoc-Roussillonissa eteläisessä Ranskassa.


title: Saint-Guilhem-le-Désert

text: Kylä sijaitsee Gellone-joen kapeassa laaksossa, jossa laakso kohtaa Hérault-joen jyrkän rotkon. Saint-Guilhem-le-Désert on keskiaikainen kylä, joka sijaitsee Santiago de Compostelan pyhiinvaellusreitin varrella.


title: Saint-Guilhem-le-Désert

text: Saint-Guilhem-le-Désert on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Saint-Guilhem-le-Désert

text: Kylä on historiallisena säilynyt. Sen eristyneisyytensä vuoksi vuonna 806 Saint Guilhem perusti sille paikalle Gellonen luostarin.


Robin Hoodin lentoasema Doncaster Sheffield () on kansainvälinen lentoasema, joka sijaitsee Etelä-Yorkshiren kreivikunnassa
Englannissa, 5,6 kilometriä Doncasteristä kaakkoon.


title: Kiertokiitäjä

text: Kiertokiitäjä ("Agrius convolvuli") on suurikokoinen, kiitäjiin kuuluva perhoslaji. Se on tunnettu vaeltaja, jota eteläisestä levinneisyydestään huolimatta tavataan säännöllisesti Suomessakin.


title: Kiertokiitäjä

text: Kiertokiitäjä on suurikokoinen perhonen, jota on vaikea sekoittaa muihin eurooppalaisiin lajeihin. Sen siipiväli on koiraalla 92–112 mm ja naaraalla 99–125 mm, joten naaraat ovat yleensä selvästi koiraita kookkaampia. Koiraan tuntosarvet ovat naaraan tuntosarvia leveämmät ja pitemmät. Etusiivet ovat harmaat, ja niissä on runsaasti tummaa kuviointia, joka on koiraalla selvärajaista, naaraalla suttuisempaa. Keskitäplä on pieni ja vaalea. Siiven etureunassa on kaksi tummaa laikkua. Takasiivet ovat harmaat, ja niissä on neljä tummaa poikkiraitaa. Ruumis on tukeva, harmaa, mutta takaruumis yläpuolelta voimakkaan vaaleanpunainen ja mustien poikkiraitojen kirjoma. Takaruumiin selkäpuolella on leveä, ruskea raita. Imukärsä on erittäin pitkä, jopa 130mm. Verkkosilmät ovat huomiota herättävän suuret.


title: Kiertokiitäjä

text: Toukka on kirjava, aluksi pohjaväriltään vihreä, ruskea tai kellertävä. Toukan väritys ja kuviointi vaihtelevat kehityksen aikana. Toukan peräpäässä on punamusta, kaareva piikki. Täysikasvuinen toukka saavuttaa 100–115 mm pituuden.


title: Kiertokiitäjä

text: Kiertokiitäjä on trooppisten ja subtrooppisten alueiden laji, jota tavataan Azoreilta ja Kanarialta Manner-Afrikkaan, Aasiaan, Australiaan ja Tyynenmeren saarille aina Tahitia myöten. Kiertokiitäjä on eräs runsaslukuisimmista vaeltavista kiitäjäperhoslajeista, ja sitä tavataan säännöllisesti laajalla alueella Euroopassa. Lentoaika on huhtikuusta lokakuuhun, ja lajilla on vakituisella elinalueellaan jopa neljä sukupolvea vuodessa. Alkukesästä pohjoiseen vaeltaneet yksilöt tuottavat syyssukupolven, joka on lennossa elo-syyskuussa ja jonka yksilöt ovat yleensä kookkaampia kuin Afrikassa kasvaneet. Säiden viilentyessä syksyllä osa yksilöistä lähtee vaeltamaan etelään.


title: Kiertokiitäjä

text: Suomessa kiertokiitäjä on säännöllinen vierailija, jota tavataan joka vuosi mutta vaihtelevia määriä. Pohjoisimmat löydöt ovat Lapista ja havainnot painottuvat elo-syyskuuhun.


title: Kiertokiitäjä

text: Kiertokiitäjä suosii kuivia ja avoimia ympäristöjä, kuten niittyjä ja välttelee metsiä. Se myös viihtyy avoimilla asuinalueilla. Päivisin perhonen lepää puiden rungoilla, seinillä tai jopa maassa ja lähtee lentoon vasta illan hämärtyessä. Perhonen lentää koko yön iltahämärästä aamunkoittoon eikä häiriinny kovastakaan sateesta tai tuulesta. Se saavuttaa jopa 55 km/h lentonopeuden. Ruokailupaikkanaan kiertokiitäjä suosii muodoltaan putkimaisia kukkia, erityisesti köynnöskuusamaa, valkotupakkaa ja syysleimua. Molemmat sukupuolet lentävät valolle, koiraat naaraita helpommin.


title: Kiertokiitäjä

text: Naaras munii jopa 200 munaa parin viikon aikana laajalle alueelle. Toukat kuoriutuvat vajaan kahden viikon kuluessa ja toukkien kehittyminen vaatii runsaasti lämpöä. Nuoret toukat ovat aktiivisia yöllä, vanhemmat myös päivällä. Toukka on erittäin laiska liikkumaan, eikä liiku enempää kuin on tarpeen päästäkseen käsiksi ravintokasvin seuraavaan lehteen. Koteloitumispaikkaa etsiessään toukka saattaa siirtyä satojen metrien matkan. Täysikasvuinen toukka kaivautuu maaperään 10–20 cm syvyyteen ja koteloituu maan alle tekemäänsä onkaloon. Kotelo talvehtii, muttei yleensä kestä Euroopan talvia.


title: Kiertokiitäjä

text: Toukka elää erilaisilla kiertokasveilla (heimo "Convolvulaceae").


title: Adulan Alpit

text: Adulan Alpit tai Adula on Länsi-Alppien osa, joka yleensä luetaan kuuluvaksi itäisiin Lepontisiin Alppeihin. Se sijaitsee Sveitsissä, Ticinon ja Graubündenin kantoneiden rajalla. Korkein Adulan Alppeihin kuuluva huippu on 3 402 metriä merenpinnan tasoa korkeammalle kohoava Rheinwaldhorn.


title: Theodahad

text: Theodahad (n. 490–536) oli ostrogoottien kuningas vuosina 534–536. Hän oli Teoderik Suuren sisarenpoika.


title: Theodahad

text: Edellisen kuninkaan Atalarikin kuoltua tämän epäsuosioon joutunut äiti Amalasunta julisti serkkunsa Theodahadin kuninkaaksi ja pyrki näin parantamaan omaa asemaansa. Theodahad kuitenkin vangitutti ja surmautti Amalasuntan vuoden kuluttua. Keisari Justinianus sai murhasta tekosyyn hyökätä ostrogoottien kimppuun, ja Sisiliassa maihin nousseet Belisariuksen johtamat Bysantin joukot valloittivat nopeasti Etelä-Italian. Ostrogootit syrjäyttivät vuonna 536 iäkkään Theodahadin ja valitsivat uudeksi kuninkaakseen sotilaana kunnostautuneen Vitigeksen.


title: Theodahad

text: Tiedot Theodahadin elämästä pohjautuvat pääasiassa kahteen lähteeseen: Prokopios Kesarealaisen historiateoksiin sekä Cassiodoruksen Variae-kirjekokoelmaan. Prokopios toimi bysanttilaisen kenraali Belisariuksen neuvonantaja ja sihteerinä goottisodan aikana. Cassiodorus puolestaan oli pitkän linjan virkamies, joka toimi Teoderik Suuren kvestorina 507-511 sekä magister officiorumina 523-7 sekä viimein pretoriaaniprefektinä vuodesta 533, jatkaen tässä virassa koko Theodahadin hallituskauden. Massimiliano Vitiello toteaa, että vaikkei ole erityistä syytä olettaa, että Prokopios ja Cassiodorus koskaan tapasivat toisiaan, ovat heidän kuvauksensa Theodahadista ja tämän elämän tapahtumista yllättävän samankaltaisia. He eivät olleet kuitenkaan ainoita Theodahadista kirjoittaneita, vaan myös useat muut, kuten Jordanes ja Andreas Agnellus, tekivät nykyhistorioitsijalle tärkeitä huomiota Theodahadiin ja tämän hallintokauteen liittyen.


title: Theodahad

text: Ainoa arkeologinen lähde Theodahadin hallintokaudesta on hänen nimellään varustettu vesiputki, joka löydettiin Viterbon kunnan alueella olevasta Roccalveccestä. Tämän lisäksi Bolsano-järvessä sijaitsevalla Martana-saarella on raunioita, jotka sopivat periaatteessa Appendix Maximianissa säilyneiden runojen kuvauksiin Theodahadin linnoitetusta huvilasta, jotka on puolestaan yhdistetty useiden historioitsijoiden mainitsemaan linnoitettuun saarihuvilaan, jonka Theodahad omisti.


title: Theodahad

text: Theodahadin nimi tulee gootin sanoista Þeudō (kansa) ja haÞuz (konflikti, taistelu). Elementti Þeudō oli yleinen amalien kuningassuvussa ja sitä kantoi esimerkiksi Theodahadin eno Teoderik. Theodahad esiintyy Cassiodoruksen kirjeissä roomalaistetulla nimellä Theodahadus. Aikalaiskirjoittajat kutsuvat häntä myös latinalaisella nimellä Theodatus. Syynä tähän on kreikkalais-roomalaisille kirjoittajille tutumman latinalaisen nimen samankaltaisuuden aiheuttama sekaannus.


title: Theodahad

text: Theodahad syntyi joko 480-luvun loppupuolella todennäköisesti Novaessa Moesiassa tai 490-luvun alussa Ravennassa Italiassa. Hänen äitinsä oli Amalafrida, joka oli Teoderik Suuren sisar tai sisarpuoli ja hän syntyi täten kuninkaalliseen Amalien sukuun. Hänen isäänsä ei kuitenkaan tiedetä. Tämä on varsin eriskummallista ja on herättänyt spekulaatiota tutkijoiden parissa. Amalafrida vaikuttaisi olleen vielä naimaton vuonna 487, mutta tuore leski vuonna 500. Koska hän asui veljensä luona suurimman osan elämästään, oli hän todennäköisesti naimisissa jonkun Teoderikin alaisuudessa palvelleen aristokraattisen goottisoturin kanssa, kuten monet muutkin amaliprinsessat.


title: Theodahad

text: Mahdollisesti Amalafridan aviomies joutui niin pahaan epäsuosioon, että kaikki maininnat hänestä siivottiin pois historiankirjoituksesta ja sukutauluista. On myös esitetty, että Theodahad olisi ollut Teoderikin nuorena kuolleen velipuolen Theodimundin poika, jonka Amalafrida adoptoi. Kolmas teoria on, että Amalafridan aviomies kaatui ostrogoottien vallatessa Italiaa tai kronologisesti epätodennäköisemmin jo ennen Italian sotaretkeä Balkanilla.


title: Theodahad

text: Theodahadilla oli sisar, Amalaberga, joka nai thüringeniläisten kuninkaan Herminafridin vuosina 510-11. Theodahad puolestaan oli "vir spectabilis" vuosina 507-508 ja ilmeisesti asui enonsa pääkaupungissa Ravennassa, mutta vuosina 510-511 hän niin ikään oli ilmeisesti muuttanut pois Ravennasta ja oli saanut korkeamman arvonimen "vir illustris". Heidän molempien voidaan täten päätellä olleen nuoria aikuisia 510-511.


title: Theodahad

text: Theodahad oli itse naimisissa Gudeliva-nimisen naisen kanssa ja sai kaksi lasta. Tytär Theodenanda nai sotapäällikkö Ebremudin, jonka kanssa hän sai pojan. Theodahadin poika Theodegisklos oli todennäköisesti aikuinen vuoden 536 loppupuolella, jolloin Vittigeen miehet pidättivät hänet Roomassa.


title: Theodahad

text: Amalafridan naitua vandaalien kuningas Trasamundin vuonna 500, muutti hän Karthagoon. Hänen lapsensa jäivät tällöin todennäköisesti enonsa hoiviin Ravennaan. Teoderik arvosti paitsi goottilaisia sotilashyveitä myös kreikkalais-roomalaisen maailman oppineisuutta. Amaliprinsessat saivatkin hyvän klassisen sivistyksen ja sellaisen sai myös Theodahad. Sen sijaan Theodahadia ei koulittu sotataidossa eikä politiikassa, mikä on erikoista, sillä Teoderik selvästi arvosti sotilashyveitä seuraajaehdokkaissaan. On mahdotonta sanoa miksi Theodahad ei saanut sotilaskoulutusta, mutta sen perusteella on arveltu, ettei häntä alunperin pidetty mahdollisena seuraajana Teoderikille.


title: Theodahad

text: Theodahad kiinnostui latinankielisestä kirjallisuudesta, filosofiasta ja erityisesti Platonista. Hän oli myös perehtynyt Raamattuun. Theodahad ei osannut kreikkaa, mutta hän kykeni tutustumaan Platoniin latinankielisten käännösten sekä latinaksi kirjoittaneiden uusplatonistien tekstien kautta. Theodahad oli ylpeä sivistyksestään ja on spekuloitu, että hän olisi ollut lähellä roomalaista Aniciusten sukua, etenkin magister officiorum Boethiusta, joka olisi saattanut ryhtyä pitämään häntä kandidaattinaan Teoderikin perilliseksi. Liian ahkera Theodahadin tukeminen voisi täten myös selittää Boethiuksen teloituksen Teoderikin viimeisinä vuosina.


title: Theodahad

text: Ravennasta lähdettyään Theodahad asui yksityisenä kansalaisena Etelä-Etruriassa. Hänellä oli niin laajoja maaomistuksia Urbevetuksen kaupungin ja Bolsano-järven lähistöllä, että Gregorius Toursilainen kutsui häntä myöhemmin ”Toskanan kuninkaaksi”. Theodahadilla oli linnoitettu rantahuvila, jonka sijaintipaikka on saattanut olla Martanan saari Bolsano-järvellä. Vielä kuninkaanakin Theodahad jatkoi Etelä-Etrurian suosimista, sillä alueelta on löydetty hänen nimeään kantava vesiputki.


title: Theodahad

text: Lähteiden mukaan Theodahadin suurin synti oli hänen ahneutensa. Hän laajensi maitaan lähettämällä käskyläisiään riistämään ne naapureiltaan väkivalloin. Hän laajensi alueitaan myös kuninkaallisille maille. Sekä hänen enonsa Teoderik että hänen serkkunsa Amalasunta joutuivat valitusten jälkeen tutkimaan hänen toimiaan ja totesivat hänet syylliseksi, määräten hänen palauttamaan vääryydellä viemänsä maat. Massimiano Vitiellon mukaan Amalasunthan pakotettua Theodahadin luovuttamaan anastamansa maat, katkeroitui hän pysyvästi tätä kohtaan. Kuitenkin maiden palauttaminen oli lievempi rangaistus kuin mitä Teoderik oli vastaavasta määrännyt omassa ediktissään. Kenties he eivät halunneet suututtaa Theodahadia enempää kuin oli pakko, sillä hän oli tällöin jo mahdollinen perijäehdokas.


title: Theodahad

text: Teoderik ja Amalasunta yrittivät tietoisesti pitää Theodahadia kruununperimyksen ulkopuolella. Massimiliano Vitiello arvelee, että Theodahadilla ja Amalien suvun päähaaralla oli ehkä ideologisia erimielisyyksiä: Ainakin Theodahad piti saamaansa roomalaista sivistystä parempana kuin edeltäjiensä kasvatusta. Hän on saattanut olla myös kriittinen Teoderikin harjoittamaa politiikkaa kohtaan, jossa areiolaisuudesta pois kääntymisestä rangaistiin ja italialaisten sekä goottien seka-avioliitot pyrittiin kieltämään, joskin Vitiello pitää todistusaineistoa tästä hatarana ja tulkinnanvaraisena. Toisaalta Patrick Amory näkee Cassiodoruksen Theodahadin hallintokaudella lähettämissä kirjeissä heikon yrityksen palauttaa Atalarikin kaudella virallisesta retoriikasta kadonnut Teoderikin "civilitas"-ideologia ja arvelee sen päinvastoin vedonneen lukeneeseen Theodahadiin.


title: Theodahad

text: Kun Teoderik kuoli, hänet peri hänen alaikäinen tyttärenpoikansa Atalarik. Lapsen valinta kuninkaaksi ei ollut suosittu ratkaisu ja myös hänen sijaishallitsijanaan toimivaa äitiään Amalasuntaa vihattiin. Italiassa puhkesi levottomuuksia. Pian Atalarikin noustua valtaan eräitä goottiaatelisia, heidän joukossaan Theodahad, palkittiin “tottelevaisuudesta”. Peter Heather pitääkin todennäköisenä, että Theodahad sai palkintonsa, koska kieltäytyi ryhtymästä kapinaliikkeen kuningasehdokkaaksi.


title: Theodahad

text: Herwig Wolfram katsoo, että Theodahadilla oli hyvät suhteet Konstantinopolin vaikutusvaltaa ja sijaishallitsija Amalasunthaa vastustavaan hovipuolueeseen. Vuosien 532 ja 533 vaihteessa tämän puolueen johtajat valittivat alaikäisen kuningas Atalarikin kasvatuksen olevan liian roomalainen eikä tarpeeksi goottilainen ja vaativat asiantilan muuttamista. Amalasuntha joutui taipumaan, luovuttaen vastuun tulevan kuninkaan kasvatuksesta vastustajilleen. Massimiliano Vitiello pohtii, että Theodahadin suurimmat väärinkäytökset maanhankinnassa osuvat juuri tähän ajankohtaan, mikä voisi viitata siihen, että hän ja vallan ottaneet goottiaateliset ovat saattaneet löytää yhteisen sävelen ahnehtiessaan itselleen lisää maata.


title: Theodahad

text: Amalasunta ryhtyi kuitenkin välittömästi juonittelemaan poikansa holhoojuuden kaapanneita hovimiehiä vastaan, valmistellen samalla pakoa Konstantinopoliin mikäli hän epäonnistuisi. Amalasuntan onnistui kuitenkin murhauttaa kolme päävastustajistaan, minkä jälkeen hän otti vastaan toskanalaisten maanomistajien kanteen Theodahadin toimista ja rankaisi tätä. Myös Theodahad neuvotteli samaan aikaan Etrurian omistustensa myymisestä keisari Justinianukselle, haluten vastalahjaksi turvapaikan ja senaattorin tuloja vastaavat omistukset Konstantinopolista tai sen lähistöltä. Mikäli kauppa olisi ollut ylipäänsä mahdollista toteuttaa käytännössä, olisi se vahingoittanut vakavasti Atalarikia ja Amalasuntaa.


title: Theodahad

text: Kuningas Atalarik kuoli 2. lokakuuta 534. Kuninkaan vielä sairastaessa sijaishallitsija Amalasunta oli ilmeisesti kutsunut Theodahadin Ravennaan, jossa he olivat selvittäneet erimielisyyksiään. Amalasunta ei kelvannut goottien hallitsijaksi, koska oli nainen, joten hän päätti ottaa Theodahadin kanssahallitsijakseen. Tähän hän pyrki pakottamalla Theodahadin vannomaan uskollisuutta itselleen ja olemaan käytännössä pelkkä amalihallinnon keulakuva. Esimerkiksi Cassiodoruksen molempien hallitsijoiden nimissä lähettämissä kirjeissä Amalasuntan nimi mainitaan ensin ja vaikka Theodahad kuvataan aktiivisena toimijana, tapahtuvat kaikki hänen toimensa Amalasuntan valvovan katseen alla. Theodahad oli ainakin hyväksyvinään nämä ehdot ja 3. lokakuuta hänet kruunattiin kuninkaaksi Amalasuntan julistautuessa kuningattareksi.


title: Theodahad

text: Theodahadin legitimiteetti oli kuitenkin kyseenalainen, sillä hänen edeltäjänsä ei ollut koskaan nimennyt häntä virallisesti seuraajakseen. Ensi töinään hallitsijapari hakikin Bysantin keisari Justinianukselta ja Rooman senaatilta hyväsyntää Theodahadin valinnalle. Senaatti ilmeisesti hyväksyi Theodahadin, mutta on epäselvää antoiko Justinianus koskaan virallista tukeaan Theodahadin valinnalle. Theodahad lähetti myös kirjeen talonväelleen Etruriassa, jossa hän kielsi heitä jatkamaan laittomuuksiaan ja käski heitä käyttäytymään tästä lähin kärsivällisesti ja kaikkien lakien mukaan.


title: Theodahad

text: Huolimatta siitä, että hän oli hyväksynyt näennäisesti Amalasuntan ehdot, vehkeili Theodahad todellisuudessa edelleen häntä vastaan. Eliminoituaan ensin muutamia Amalasuntan liittolaisia hovissa, antoi Theodahad vangituttaa tämän. Sen jälkeen hän pakotti Amalasuntan kirjoittamaan keisari Justinianukselle kirjeen, jossa hän vakuutti olevansa turvassa ja saavansa hyvää kohtelua. Theodahad lähetti patricius praesentalis Liberiuksen ja senaattori Opilion johtamaan valtuuskunnan selittämään asiat parhain päin keisarille Konstantinopolissa. Amalasuntan vangitseminen kuitenkin raivostutti monia senaattoreita. Niinpä Konstantinopoliin saavuttuaan Liberius loikkasi keisari Justinianuksen palvelukseen ja kertoi kaiken kun taas Opilio jatkoi Theodahadin virallisen linjan puolustamista. Tapahtumat Ravennassa olivat edenneet niin nopeasti, että sama viestinviejä toi keisarille Konstantinopoliin tiedon niin Atalarikin kuolemasta, Amalasuntan ja Theodahadin yhteishallinnosta kuin Amalasuntan vangitsemisesta.


title: Theodahad

text: Justinianus julistautui Amalasuntan suojelijaksi ja hänen legaattinsa asettuivat käytännössä pysyvästi asumaan Ravennaan keisarin pyrkiessä selvittämään goottihallitsijoiden erimielisyyksiä. Amalasunta oli antanut Justinianuksen sotajoukoille kauttakulkuluvan näiden sotaretkellä vandaaleja vastaan Afrikkaan ja harjoittanut muutoinkin liennyttävää politiikkaa Konstantinopolin suuntaan. Syrakusassa ja Neapoliksessa olevia goottilaisia komentajia tämä ei kuitenkaan miellyttänyt. Syrakusan komentaja miehitti Lilybaionin kaupungin, jonka gootit olivat luovuttaneet vandaaleille Amalafridan myötäjäisinä ja joka olisi täten kuulunut bysanttilaisille näiden vallattua vandaalivaltakunnan. Neapoliksen kreivi puolestaan otti vastaan ja suojeli bysanttilaisia sotilaskarkureita. Justinianuksen neuvottelijat vetivät esiin myös vuonna 530 tapahtuneen rajaloukkauksen painostaessaan Theodahadia.


title: Theodahad

text: Theodahad oli ilmeisesti pitänyt Amalasuntaa aluksi vankinaan Ravennassa, mutta viimeistään 31. huhtikuuta 535 hän siirrätti Amalasuntan huvilalleen Bolsano-järvellä. Siellä Amalasunta kuristettiin muutamaa päivää siirtonsa jälkeen. Teon toteuttivat ne goottiaateliset, joiden sukulaisia Amalasunta oli teloittanut kahta vuotta aikaisemmin. Theodahad kiisti osallisuutensa tapahtumiin, mutta tätä eivät uskoneet aikalaishistorioitsijat eivätkä sitä ole uskoneet myöskään nykytutkijat.


title: Theodahad

text: Vaikka teon motiivi on sinänsä suorasukainen, monimutkistaa asiaa Prokopioksen Salaisessa historiassaan esittämä väite, jonka mukaan murhan takana oli keisarinna Theodora. Tämä oli antanut Justinianuksen legaatille Petros Patrikiokselle omat ohjeensa, joiden mukaan Petroksen oli suostuteltava Theodahad murhaamaan Amalasunta. Prokopioksen mukaan Theodora oli kateellinen kauniille ja sivistyneelle goottikuningattarelle ja pelkäsi tämän viettelevän aviomiehensä, jos hän koskaan olisi päässyt Konstantinopoliin. Herwig Wolfram pitää Prokopioksen tarinaa epäuskottavana, mutta Massimiliano Vitiello toteaa, että Cassiodoruksen kirjeenvaihdossa on yllättävän monta kirjettä, joiden vihjaileva sävy viittaa siihen, että Theodora todella saattoi olla Amalasuntan murhan takana.


title: Theodahad

text: Amalasuntan murha antoi Justinianukselle syyn sotaan ja hänen joukkonsa iskivät nopeasti. Vuoden 535 loppuun mennessä kenraali Mundus oli vallannut Dalmatian pääkaupungin Salonan kohtaamatta juurikaan vastarintaa kun taas Belisarius oli valloittanut Sisilian, jossa ainoastaan Panormoksen kaupunki oli yrittänyt puolustautua. Myös frankkikuninkaat suuttuivat Amalasuntan murhasta, sillä tämä oli ollut äitinsä kautta heidänkin serkkunsa. Justinianus lähetti diplomaattejaan yllyttämään näitä sotaan gootteja vastaan, mutta Theodahad maksoi heitä tyynnyttääkseen 50 000 soliduksen verirahan Amalasuntasta.


title: Theodahad

text: Myös senaatti ja roomalaiset suuttuivat Amalasuntan murhasta, sillä Amalasunta oli pyrkinyt aktiivisesti lepyttelemään heitä politiikallaan. Vaikka Theodahad oli Amalasuntan kanssa tässä asiassa samoilla linjoilla, romutti Amalasuntan kuolema luottamuksen häneen. Bysanttilaismieliset olivat kaupungissa vahvoilla, sillä suuren ja vaikutusvaltaisen Anicius-suvun itäinen haara asui Kontantinopolissa ja oli keisari Justinianuksen suosiossa. Roomassa asuva läntinen haara oli sen sijaan katkeroitunut gootteja kohtaan, kun Teoderik oli teloittanut Boethiuksen ja Symmachuksen, jotka olivat olleet merkittäviä Anicius-suvun senaattoreita. Kun Theodahad lähetti kaupunkiin varuskunnan ainakin nimellisesti puolustamaan sitä bysanttilaisia vastaan, kapinoivat roomalaiset. Theodahad uhkasi tällöin ottaa senaatista panttivankeja, mutta tämä vain suututti senaattoreita entisestään.


title: Theodahad

text: Theodahad joutui kamppailemaan myös nälänhätää vastaan, joka oli alkanut Liguriassa ja Venetiassa huonojen säiden vuoksi talvella 533-534 ja vain paheni vuonna 535. Sodan myötä myös etelän tilanne kehittyi kriittiseksi, sillä Sisilian viljelysmaiden menetys ja Etelä-Italian kauppareittien vaarantuminen vaikeuttivat etenkin Rooman väestön ruokkimista. Theodahad yritti lievittää tilannetta avaamalla viljavarastot sekä alentamalla veroja, mutta hän joutui pian myöntämään verovapautuksia pahiten kärsiville alueille. Kaiken kaikkiaan hänen yrityksensä eivät olleet riittäviä ratkaisemaan ongelmia.


title: Theodahad

text: Tilanteen ollessa tämä, ajautui Theodahad paniikkiin ja neuvotteli Justinianuksen kanssa kuumeisesti koko talvikauden. Justinianus tarjosi hänelle rauhanehtoja, joissa Theodahad olisi luopunut Sisiliasta sekä käytännössä ryhtynyt Justinianuksen alamaiseksi: Keisarin nimi olisi tullut mainita ennen kuningasta kaikissa tämän julistuksissa, keisarin patsaan olisi oltava jokaisen kuninkaan patsaan oikealla puolella, keisarilla olisi oikeus myöntää kunniavirat, nimittää Italian piispat ja senaattorit sekä riistää näiden omaisuus rangaistuksena. Lisäksi goottikuningas olisi joutunut lähettämään noin sadan kilon painoisen kultakruunun Konstantinopoliin joka vuosi sekä luovuttamaan 3000 sotilasta keisarin käyttöön joka vuosi. Salaisissa neuvotteluissa Justinianuksen kanssa Theodahad tarjoutui myös luovuttamaan tälle koko valtakuntansa vastineena senaattorin tuloista ja poliittisesta turvapaikasta Konstantinopolissa.


title: Theodahad

text: Sodan jatkuessa seuraavana keväänä gootit saivat kuitenkin voiton Munduksesta, joka kaatui poikineen, kun taas Karthagossa puhkesi sotilaskapina. Tämä antoi Theodahadille uutta toivoa ja hän ei ainoastaan kieltäytynyt noudattamasta sopimustaan Justinianuksen kanssa, vaan heitätti tämän lähettiläät vankilaan näiden diplomaattisesta koskemattomuudesta piittaamatta. Hän pyrki sitomaan Aniciusten senaattorisuvun itseensä naittamalla amaliprinsessan entiselle konsuli Maximukselle ja nimittämällä Maximuksen sekä muita Aniciusten lähipiiriin kuuluvia hovivirkoihin. Hän saikin suostuteltua roomalaiset hyväksymään goottilaisen varuskunnan kunhan se leiriytyisi kaupunginmuurien ulkopuolelle. Theodahad alkoi myös ensimmäisenä ostrogoottikuninkaana lyötättää kolikoita, joissa kutsui itseään keisariksi ("imperator") eikä kuninkaaksi ("rex").


title: Theodahad

text: Theodahad siirsi hovinsa vuoden 536 alkupuolella Ravennasta Roomaan, jonka lähelle hän keskitti suurimman osan goottien sotavoimista. Roomassa oleillessaan hän jatkoi diplomatiaa. Hän aloitti neuvottelut frankkien kanssa liitosta, mutta näitä ei Theodahadin hallituskaudella ehditty saattaa loppuun. Rauhanneuvotteluja Justinianuksen kanssa hän jatkoi tällä kertaa piispojen välityksellä. Nämä kuitenkin epäonnistuivat surkeasti, sillä hänen lähettämänsä piispat ajautuivat Konstantinopolissa teologisiin väittelyihin, jotka veivät heidät sivuraiteille välitystehtävästään. Surkeimmin epäonnistui paavi Agapetus, joka erotti Konstantinopolin tuoreen patriarkka Anthemioksen ja sai näin keisari Justinianuksen vihat niskoilleen. Agapetuksen korvaamisesta seurasi pahaa verta myös Roomassa, sillä Theodahad nimitti tämän seuraajasi Silveriuksen, joka ei ollut virkaan muodollisesti pätevä, vaan oli lahjonut Theodahadin nimityksen saadakseen.


title: Theodahad

text: Theodahadin ilo olikin ollut ennenaikaista. Uusi hyökkäys Dalmatiaan ajoi gootit ulos koko maakunnasta. Belisarius puolestaan kukisti Karthagon kapinan pikaisesti ja laski maihin manner-Italiaan, jossa häntä vastassa oli Theodahadin vävy Ebrimud. Ebrimud ei tehnyt vastarintaa, vaan laski aseensa. Justinianuksen kanssa solmitun rauhansopimuksen nojalla Ebrimudia oli todennäköisesti ohjeistettu ottamaan Belisarius vastaan ja saattamaan kuninkaallinen perhe tämän suojelukseen, mutta sekä Herwig Wolfram että Massimiliano Vitiello pitävät todennäköisempänä, että viesti Theodahadin mielenmuutoksesta oli saavuttanut hänet. Syynä Ebrimudin antautumiseen he näkevätkin sen, että tämä tajusi kuninkaan olevan niin huonossa huudossa omiensa parissa, että katsoi itselleen turvallisimmaksi jäädä bysanttilaisten vangiksi.


title: Theodahad

text: Belisarius marssi Neapolikseen, jonka asukkaat ryhtyivät vastarintaan lähettäen Theodahadille avunpyynnön. Hän ei kuitenkaan tehnyt mitään sillä välin kun Belisarius valtasi kaupungin kahdenkymmenen päivän piirityksen jälkeen. Tämä oli viimeinen pisara goottieliitille ja nämä valitsivat marraskuun lopussa 536 kuninkaakseen kokeneen kenraali Vittigeen. Pitkin sotaa monet jopa Theodahadin lähipiiristä olivat loikanneet Justinianuksen leiriin. Nyt nekin, jotka olivat pysyneet uskollisina, hylkäsivät Theodahadin.


title: Theodahad

text: Kuultuaan Vittigeen valinnasta, pakeni Theodahad pienen saattueen kera kohti Ravennaa, mutta Vittiges lähetti hänen peräänsä miehen nimeltä Optaris. Prokopioksen mukaan Optaris kantoi Theodahadille kaunaa, koska tämä oli lahjusta vastaan kihlauttanut kauniin perijättären Optariksen kilpakosijalle. Optaris ratsasti pysähtymättä lainkaan ja saavuttikin Theodahadin ennen kuin tämä ehti Ravennaan. Prokopios kertoo että Optaris asetti kuninkaan selälleen maahan kuin uhrin ennen kuin surmasi tämän. Andreas Agnellus sanoo Theodahadin murhan tapahtuneen joulukuussa viidentoista mailin päässä Ravennasta, kun taas kreivi Marcellinuksen kronikan jatkaja kertoo paikan olleen lähellä Santernum-jokea ja nimeltään Quintus.


title: Keski-Uudenmaan Yleisurheilu

text: Keski-Uudenmaan Yleisurheilu ry. on suomalainen yleisurheiluseura. Seura perustettiin vuonna 2010, kun Järvenpään Palon yleisurheilujaosto, Tuusulanjärven Urheilijoiden yleisurheilujaosto ja osa Keravan Urheilijoiden yleisurheilujaostosta yhdistyivät.


title: Keski-Uudenmaan Yleisurheilu

text: Seuran maskottina on siili.


title: Keski-Uudenmaan Yleisurheilu

text: Seuran urheilijoita ovat muun muassa Niina Kelo, Mikko Halvari ja Antti Kempas.


title: Needle in a Slunk Stack

text: Needle in a Slunk Stack on Bucketheadin 27. studioalbumi, joka julkaistiin 24. syyskuuta 2009. Nimi viittaa populaariseen englanninkielen sanontaan "Needle in a haystack".


title: Nomy

text: Patrick Marquardt (s. 15. joulukuuta 1979 Ulricehamn, Ruotsi), tunnetumpi taiteilijanimellään Nomy, on ruotsalainen Tukholmassa asuva artisti. Nomy on saavuttanut suuren suosion YouTube-videoillaan.


title: Nomy

text: Nomy laulaa ja soittaa kitaraa itse, mutta tekee paljon musiikistaan tietokoneella. Nomy on saanut vaikutteita mm. bändeiltä Bad Religion, Danko Jones ja In Flames. Nomylla ei ole levytyssopimusta, vaan hän myy albuminsa itse omilta nettisivuiltaan.


title: Nomy

text: Nomyn albumi "Song Or Suicide" on saavuttanut kymmenennen sijan ruotsalaisen Spotify-palvelun maailmanlaajuisessa albumilistassa.


title: Nomy

text: Nomy on saavuttanut kahdeksan kultalevyä, kaksi tuplaplatinaa ja yhden platinan. Nomy oli ehdolla vuoden 2011 Grammy-gaalassa.


title: Nomy

text: "Cocaine" on Nomyn tunnetuin single YouTuben kuuntelukerroilla mitattuna.


title: Orsitsa

text: Orsitsa () on maalaiskunta ja sen keskuskylä Leningradin alueen Lomonosovin piirissä Venäjällä. Se sijaitsee Inkerin ylängön pohjoisreunalla 25 kilometriä Lomonosovista etelään. Kunnassa on 3 500 ja keskuskylässä 2 900 asukasta (vuonna 2015).


title: Orsitsa

text: Orsitsan kunnan pinta-ala on 64,14 neliökilometriä. Se rajoittuu pohjoisessa Lomonosovin piirin Penikkalan, koillisessa Teppolan, idässä ja etelässä Ropsunhovin sekä lounaassa ja lännessä Kosteritsan kuntiin. Pinta-alasta 51,7 % on metsää, 38,0 maatalousmaata, 9,3 % asuinaluetta.


title: Orsitsa

text: Maisemaa leimaa laaksojen rikkoma kalkkikiviylängön törmä eli klintti. Seudulla virtaavat Joutsenjoki (ven. "Šingarka"), Mustajoki ja joukko puroja. Hyötykaivannaisiin kuuluu hiekka.


title: Orsitsa

text: Kuntaan kuuluu kuusi kylää: Iljankylä (ven. "Iljino"), Makkola ("Maloje Zaborodje"), Orsitsa, Petrovski ("Petrovskoje"), Vilppusi ("Vilpovitsy") ja Äilälä ("Bolšoje Zaborodje"). Noin 200 asukkaan keskuksia ovat Petrovski ja Vilppusi.


title: Orsitsa

text: Kunnan alueella on useita puutarhapalsta- ja huvila-alueita. Niillä asuvien lomanviettäjien määräksi arvioidaan 1 300 henkeä.


title: Orsitsa

text: Kylän nimi perustuu Oržitskin aatelissuvun omistamaan kartanoon. Alun perin paikalla oli useita kyliä: Isala (ven. "Isajevo"), Levola ("Levvolovo"), Malkusi eli Malkunaisi ("Malkunovo") ja Väinkylä ("Tšudinovo"). Ennen toista maailmansotaa useissa kylissä oli inkerinsuomalaista ja venäläistä seka-asutusta. Levola, Vilppusi ja Väinkylä olivat vielä 1800-luvun puolivälissä etupäässä inkerikkojen asuttamia. Suomalaiset kuuluivat Serepetan luterilaiseen ja inkerikot Paastonkylän ortodoksiseen seurakuntaan.


title: Orsitsa

text: Tärkein liikenneväylä on kunnan läpi kulkeva Pietarhovin ja Haavikon välinen maantie.


title: Orsitsa

text: Paikallisista elinkeinoista tärkeimpiä ovat rakentaminen, erilaiset palvelut ja maatalous. 74 % työvoimasta käy töissä Pietarissa.


title: Orsitsa

text: Keskuskylän palveluihin kuuluvat lastentarha, keskikoulu, kulttuuritalo kirjastoineen, pieni poliklinikka, posti ja yleinen sauna.


title: Orsitsa

text: Kulttuuriperintökohteita ovat Lapinskajan kartanoalue Vilppusissa, dekabristi Nikolai Oržitskin kartano Orsitsassa sekä Pietarhovin vesijohtojärjestelmään kuuluvat lammet.


title: Laakala

text: Laakala () on kylä ja maalaiskunta Leningradin alueen Lomonosovin piirissä Venäjällä. Se sijaitsee Tallinnaan johtavan M11-valtatien varrella 21 kilometriä Pietarista lounaaseen. Vuonna 2002 Laakalan kylässä oli 3600 asukasta. Vuonna 2010 koko kunnassa oli saman verran asukkaita.


title: Laakala

text: Laakalan kuntaan kuuluvat keskuskylän lisäksi Kokatsun (ven. Михайловка, "Mihailovka") ja Metsolan (Мухоловка, "Muholovka") kylät. Ennen toista maailmansotaa Laakalassa asui inkerinsuomalaisia, jotka kuuluivat Tuutarin seurakuntaan. Muut kaksi kylää olivat venäläisten asuttamia.


title: Laakala

text: Kunnan tärkein yritys on Laakalan suurkanala. Muita tuotantolaitoksia ovat lihanjalostamo sekä lasten leikkikenttiä ja huonekaluja valmistavat yritykset.


title: Verhnije Mully

text: Verhnije Mully () on Permin kaupungin Teollisuuspiiriin kuuluva kaupunginosa Permin aluepiirissä Venäjällä. Se toimii kaupunkia ympäröivän Permin piirin hallinnollisena keskuksena.


title: Verhnije Mully

text: Kaman sivujoen Muljankan varrella sijainnut kylä mainitaan ensimmäisen kerran vuosina 1623–1624. Vuonna 1773 maaorjista koostuneet joukot löivät sen lähellä Jemeljan Pugatšovin kapinalliset. Kylä oli Permin kihlakuntaan kuuluneen Verhnije Mullyn kunnan, vuodesta 1924 Kalininin ja vuodesta 1939 Verhnije Mullyn (myöhemmin Permin) piirin keskus.


title: Verhnije Mully

text: Kaupunginosassa toimii keskikoulu, Permin piirin kulttuuritalo, museo ja piirisairaala. Permin piirin paikallislehtenä ilmestyy "Niva" (”Vainio”).


title: Jugo-Kamski

text: Jugo-Kamski () on kaupunkimainen taajama Permin aluepiirin Permin piirissä Venäjällä. Se sijaitsee Kaman sivujoen Jugin varrella 58 kilometriä Permistä lounaaseen. Asukkaita on 8 000 henkeä (vuonna 2002).


title: Jugo-Kamski

text: Paikkakunta on saanut alkunsa Aleksandr Stroganovin vuonna 1744 perustamasta kuparisulattamosta ja rautatehtaasta. Jemeljan Pugatšovin johtamat kapinalliset hävittivät sen vuonna 1773. 1920- ja 1930-luvuilla tehdas alkoi valmistaa maataloustyökaluja sekä metsä- ja tiekoneita. Vuonna 1942 se siirtyi öljynporauslaitteiden tuotantoon. Kaupunkimaisen taajaman statuksen Jugo-Kamski sai vuonna 1929.


title: Jugo-Kamski

text: Nykyään Jugo-Kamskissa toimii konepaja sekä elintarvike- ja metsäteollisuutta. Taajamassa on kaksi keskikoulua, lasten taidekoulu, Jekaterinburgin kemian koneenrakennusopiston osasto, kulttuuritalo, kirjasto ja terveysasema. Paikallislehtenä ilmestyy "Jugo-Kamski truženik" (”Jugo-Kamskin työläinen”). Nähtävyyksiä ovat vuonna 1860 rakennettu tehtaan konttorirakennus ja puinen hautausmaakirkko vuodelta 1915.


title: Alopekis

text: Alopekis () on kreikkalainen koirarotu, jonka pelasgit alun perin kehittivät. Se on helppohoitoinen työkoira jolla ei ole tunnettuja perinnöllisiä sairauksia. Tällä koiralla ei ole FCI:n eikä Amerikan kennelliiton tunnustusta. Se on kuitenkin Dog Registry of America'n rekisteröimä. Se sopeutuu hyvin pieneen asuntoon, maatilalle ja sekä syrjä- että kaupunkiseudulle. Koiramme-lehdessä rotu mainittiin muutama vuosi sitten artikkelissa Kreikan koiramaailmasta, ja siellä sitä kutsuttiin nimellä 'pikku kettunen'.


title: Alopekis

text: Alopekis on tyypiltään maatiaismainen, kettumainen ja sillä on sulavat liikkeet ja kiilamainen pää. Tämän rodun väritys vaihtelee suuresti väriyhdistelmiin asti, esimerkkeinä musta ja beige. Se on myös suhteellisen pieni. Koska jalostuksen pääpaino on perinteisesti ollut muissa ominaisuuksissa kuin ulkonäössä, se on tyypiltään yhä suhteellisen heterogeeninen.


title: Alopekis

text:
Karvapeite on hyvänlaatuista, ja se on helppo harjata. Peitinkarva on kovaa ja pehmeää, ja pohjavilla pehmeää ja tiivistä. Kaksikerroksinen karvapeite on lyhyttä ja pehmeää. Karva on keskipitkää, maksimissaan 5 cm pitkää, ja ihonmyötäistä. Joskus se on hieman aaltoilevaa mutta sen pitäisi tuntua aina silkkiseltä.
On kolme eri muunnosta: lyhyt-, karkea- ja pitkäkarvainen. Pitkäkarvainen tunnetaan joskus nimellä "balkaninterrieri", ja se sekoitetaan usein virheellisesti miletoksenkoiraan. Karkeakarvainen muunnos on erittäin harvinainen ja pitkäkarvainen on eräiden lähteiden mukaan jo sukupuuttoon kuollut - täten ns. pitkäkarvaiset yksilöt joita vielä tapaa saattavat itse asiassa olla miletoksenkoiria eivätkä puhdasrotuisia alopekiksia. Aiemmin oli olemassa neljäskin muunnos, karvaton alopekis, mutta se on ollut jo pitkään sukupuuttoon kuollut.


title: Alopekis

text: Sirpinmuotoinen häntä on yleensä pitkä. Koira kantaa sitä korkealla, ja se kaartuu elegantisti. Se on aina liikkeessä osoittaen koiran iloisuuden. Hännän karva on hapsuista.


title: Alopekis

text: Tällä koirarodulla on suuret silmät jotka vaihtelevat pyöreistä mantelinmuotoisiin. Ne ovat kirkkaat ja älykkäät, mutteivät syvälle asettuneet. Väri vaihtelee karvapeitteen värin mukaan, mutta silmät eivät ole koskaan läpikuultavat tai siniset. Molempien pitää olla saman väriset. Jos ne ovat vaaleankeltaiset, se on merkki siitä että koiralla on vakava silmäongelma. Erotuksena puolipystykorvaiseen tai riippukorvaiseen miletoksenkoiraan alopekiksen korvat ovat pystyt.


title: Alopekis

text: Kuono "kapenee kirsua kohden", ja kuononlinja on tasainen. Sieraimet ovat selvästi aukonaiset. Kirsu on litteä ja edestä tasainen. Leuat ovat vahvat ja purenta leikkaava.


title: Alopekis

text: Alopekis sopeutuu helposti kaupunkiympäristöön ja voi elää kerrostalossa. Se on vahva seuralainen, perheeseensä kiintynyt ja väsymätön. Tämä koira myös palvelee mielellään ja on helppo kouluttaa.


title: Alopekis

text: Alopekis on ikivanha ja omaa samat alkukantaisiin paariakoiriin johtavat juuret miletoksenkoiran kanssa, minkä lisäksi se on myös sukua muille pienille balkanilaisille työkoirille. Kaikkien terriereiden ja useiden muiden pienten länsieurooppalaisten koirien uskotaan polveutuvan tästä rodusta. Se jalostettiin monikäyttöiseksi farmikoiraksi, jonka tehtäviin kuului niin tuholaisten kuten rottien hävittäminen ja pienriistan metsästys kuin myös laumanvartijan ja vahtikoiran työ. Nykyisin se on lisäksi suosittu seurakoira.


title: Alopekis

text: Alopekis tarvitsee vapaana leikkimistä, kuten mikä tahansa koira. Niin kauan kuin sitä lenkitetään tarpeeksi usein, se kuitenkin sopeutuu myös pieniin asuntoihin joissa on vain vähän juoksemistilaa. Se kestää millaisen määrän liikuntaa tahansa ja pärjää hyvin mini-agility-kilpailuissa. Se on hyvin urheilullinen.


title: Johann Tschopp

text: Johann Tschopp (s. 1. heinäkuuta 1982 Sierre, Sveitsi) on sveitsiläinen maantiepyöräilijä, joka kilpaili ammattilaisena 2004–2014. Hän aloitti ammattilaisuransa Phonak-tallissa 2004, edusti Bbox Bouygues Télécom -joukkuetta 2007–2010, BMC Racing Teamia 2011–2012 ja IAM Cycling -tallia 2013–2014.


title: Johann Tschopp

text: Tschopp sijoittui toiseksi Itävallan ympäriajon kokonaiskilpailussa 2005 ja voitti neljännen etapin La Tropicale Amissa Bongo -kilpailussa 2009. Italian ympäriajossa 2010 hän voitti Passa del Tonaleen päättyneen, vuoristossa ajetun 20. etapin 16 sekunnin erolla Cadel Evansiin. Mäkikirikilpailussa hän sijoittui kolmanneksi. Saman vuoden Espanjan ympäriajossa hän sijoittui kahdeksannella etapilla kolmanneksi. Italian ympäriajossa 2011 hän oli viidestoista ja 2012 neljästoista. Hän voitti 2012 Tour of Utahin kokonaiskilpailun ja viidennen etapin. Hän voitti mäkikirikilpailun Pariisi–Nizza-ajossa 2013 ja Tour de Romandiessa 2014.


title: Forensic Follies

text: Needle in a Slunk Stack on avantgardistisen kitaristi Bucketheadin kahdeskymmenesviides studioalbumi, joka julkaistiin 26. toukokuuta 2009 ja se ilmestyi 1. kesäkuuta 2009.


title: Overjata

text: Overjata () on kaupunkimainen taajama ja kaupunkikunta Permin aluepiirin Krasnokamskin piirissä Venäjällä. Se sijaitsee Kotlasin ja Permin välisen rautatien varrella 22 kilometriä Permistä länteen. Asukkaita on 4 500 henkeä (vuonna 2009).


title: Overjata

text: Paikkakunta on saanut alkunsa rautatieasemasta, jonka nimitys perustuu lähellä sijaitsevaan kylään. 1950-luvulla sinne rakennettiin teräsbetonirakenne- ja tiilitehtaat. Kaupunkimaisen taajaman statuksen Overjata sai vuonna 1962.


title: Overjata

text: Nykyään Overjatassa toimii teräsbetonirakennetehdas ja rautatieasema. Taajamassa on keskikoulu, lasten musiikkikoulu, kerhotalo, kirjasto ja sairaala.


title: Haukanniemi

text: Haukanniemi on Jyväskylän Tuomiojärveen lahtien Rautpohjan ja Eerolanlahden välissä pistävä niemi, joka tunnetaan luontokohteena. Se on toistaiseksi säilynyt rakentamattomana, mutta sen rakentamista on harkittu.. Vuonna 1987 Jyväskylän kaupunginvaltuusto päätti rakennuttaa Haukanniemeen Jyväskylän kaupungin 150-vuotisjuhlapuiston, mutta päätös on jäänyt toteutumatta.


title: A Real Diamond in the Rough

text: A Real Diamond in the Rough on Bucketheadin kahdeskymmenesneljäs studioalbumi, joka julkaistiin 27. huhtikuuta 2009. Albumin vinyylipainos julkaistiin 15. syyskuuta 2017.


title: Double Live Assassins

text: Double Live Assassins on heavy metal -yhtye W.A.S.P.:in toinen livealbumi. Se äänitettiin livenä K.F.D. maailmankiertueella 1997. Albumi julkaistiin helmikuussa 1998 Isossa-Britanniassa ja kesäkuussa samana vuonna Yhdysvalloissa. Albumi oli viimeisiä äänityksiä Chris Holmesin kanssa.


title: Muurahaistangarat

text: Muurahaistangarat ("Habia") on kardinaalien heimoon kuuluva varpuslintusuku. Muurahaistangaroiden sukuun kuuluu BirdLifen mukaan kahdeksan lajia. Suku on perinteisesti luokiteltu tangaroiden heimoon kuuluvaksi Viimeaikaisten molekyylibiologian tutkimusten mukaan muurahaistangaroiden suku olisi kuitenkin geneettisesti läheisempi kardinaaleille.


title: Slaughterhouse on the Prairie

text: Slaughterhouse on the Prairie on Bucketheadin 23. studioalbumi, joka julkaistiin 30. tammikuuta 2009. Albumin vinyylipainos julkaistiin vuonna 2017.


title: Albino Slug

text: Albino Slug on avantgardistisen kitaristi Bucketheadin kahdeskymmeneskahdes studioalbumi joka ilmestyi konserttikiertueella 17. syyskuuta 2008.


title: Korn III: Remember Who You Are

text: Korn III: Remember Who You Are yhdysvaltalaisen alternative metal -yhtye, Kornin yhdeksäs studioalbumi. Albumin musiikki on pitkälti samanlaista kuin yhtyeen alkuaikoina. Albumin kansikuva herättää kysymyksiä useiden mielessä, koska siinä seisoo pikkutyttö jota katsoo vanha mies. Samoja teemoja on ollut yhtyeen aiemmilla levyillä. Kyseiset teemat toivat paheksuntaa Kornille ja varsinkin uudelle albumille. Albumia on myyty yli 600.000 kappaletta maailmanlaajuisesti.


title: Korn III: Remember Who You Are

text: Albumi nousi Suomen virallisen listan sijalle 14.


title: Sam Rockwell

text: Sam Rockwell (s. 5. marraskuuta 1968 Daly City, Kalifornia) on yhdysvaltalainen näyttelijä, joka tunnetaan erityisesti keskeisistä rooleistaan elokuvissa "Vihreä maili" (1999), "Frost/Nixon" (2008) ja "Three Billboards Outside Ebbing, Missouri" (2017), josta hänet palkittiin parhaan miessivuosan Golden Globella sekä parhaan miessivuosan Oscar-palkinnolla.


title: Sam Rockwell

text: Hän näyttelee Sam Belliä elokuvassa "Kuu" (2009).


title: Munkkitangarat

text: Munkkitangarat ("Conothraupis") on tangaroiden heimoon kuuluva varpuslintusuku. Munkkitangaroiden sukuun kuuluu BirdLifen mukaan kaksi lajia.


title: Maruska Verona

text: Maruska Verona (s. 1987 Helsinki) on suomalainen näyttelijä, laulaja ja lauluntekijä. Verona on valmistunut teatteritaiteen maisteriksi Tampereen yliopiston näyttelijäntyön laitokselta vuonna 2014.


title: Alsatian shepalute

text: Alsatian shepalute on kookas sutta muistuttava amerikkalainen koirarotu.


title: Alsatian shepalute

text: Alsatian shepalute muistuttaa kooltaan ja luuston rakenteeltaan sukupuuttoon kuollutta muinaista hirviösutta. Pää on hyvin leveä ja suuri, ja se kaareutuu loivasti kuonoa kohden. Kuono on tumma ja leveä, hampaat vahvat. Kirsu on musta, muunvärinen ihopigmentti katsotaan virheeksi. Silmät ovat mantelinmuotoiset ja niiden väri vaihtelee vaaleanruskeasta keltaiseen. Korvat ovat pystyt ja runkoon verrattuna lyhyet. Ne ovat asettuneet kauaksi toisistaan ja kärjistään mustat. Runko on kiinteärakenteinen ja korkeuttaan pitempi.


title: Alsatian shepalute

text: Kaula on lihaksikas, lyhyt ja ympärysmitaltaan paksu. Olkavarret ovat hieman kaareutuvat ja asettuneet kauas toisistaan rintakehän syvyyteen ja leveyteen mukautuen. Kookkaat käpälät ovat painavat ja varpaat hieman levittyneet tukien koiran painoa. Raajat ovat massiiviset ja pyoreät. Jokainen epäterveyden merkki raajoissa lasketaan vakavaksi virheeksi. Häntä riippuu tasaisena eikä kaarru selän ylle. Sen pää on musta ja häntä ulottuu kintereisiin.


title: Alsatian shepalute

text: Alsatian shepalutella on paksu tiheä pohjavilla, joka vaihtuu kokonaan keväisin ja kesäisin. Päällyskarva on pidempää ja karkeampaa. Väritys on sudenvärinen mustin karvankärjin, eumelaniinin sävy vaihtele hopeanvaaleasta kullankeltaiseen. Timberinsuden harmaa on toivottavin.


title: Alsatian shepalute

text: Alsatian shepalute on tyyni koira jolla on alhainen työvietti. Se ei leiki ellei sitä rohkaista siihen. Kuten yleensäkin ihmisten seuraksi jalostetut koirat, se nauttii saadessaan olla omistajiensa lähellä. Se on ystävällinen, mutta sillä on taipumusta olla etäisempi tuntemattomien lasten ja lemmikkien kanssa. Se ei kuitenkaan ole aggressiivinen tai pelokas.


title: Alsatian shepalute

text: Ulkona nämä koirat eivät yleensä vaeltele tai harhaile naapurustossa vaan pysyvät lähellä kotilaumaansa. Ne ovat todellisia seuralaisia, herkkiä äänelle. Tyynen luonteen vuoksi ukkonen ja kovat äänet eivät yleensä vaivaa niitä.


title: Alsatian shepalute

text: Vaikka alsatian shepalute voidaan kouluttaa työskentelemään ja jotkin yksilöt ovat menestyneet etsintä- ja pelastuskoirina, rodulla ei ole työkoiran taipumuksia. Se sopii parhaiten terapiakoiran virkaan.


title: Alsatian shepalute

text:
Vuonna 1987 Lois Denny (nykyisin Schwarz) kehitti rodun Oxnardissa Etelä-Kaliforniassa. Hän valitsi kantaroduiksi alaskanmalamuutin, saksanpaimenkoiran, mastiffin, anatolianpaimenkoiran ja pyreneittenkoiran. Tarkoitus oli luoda kookas seurakoira ja se onkin ainoa suurikokoinen rotu joka alun perin kehitettiin tähän tarkoitukseen.
Tuohon aikaan Lois tapasi paljon asiakkaita, jotka eivät voineet enää pitää lemmikkejään niiden osoittamien työskentelypiirteiden vuoksi. Lois ymmärsi tarpeen suurelle rodulle, jolla ei olisi työskentelyominaisuuksia ja joka voisi elää rajoitetuissa olosuhteissa vähällä liikunnalla. Vuonna 1987 Lois loi rotumääritelmän suurelle koirarodulle, jolla oli seurakoiran luonne ja suden ulkonäkö.


title: Alsatian shepalute

text: Pohjois-Amerikan Shepalute Klubi rekisteröi alsatian shepaluten ensimmäisen sukupolven (myöhemmin nimellä National American Alsatian Club) vuonna 1988 jolloin se pohjautui alaskanmalamuutti- ja saksanpaimenkoira-linjoihin. Myöhemmin mastiffia lisättiin geenipooliin kookkaamman luuston, leveämmän pään ja syvemmän rintakehän aikaansaamiseksi. Jokainen koira valittiin erityisesti terveyden ja luonteen perusteella. Vain tietyt pennut valittiin jatkamaan jalostusta jossa tulivat esiin halutut perheen seurakoiran ominaisuudet. Hyperaktiivisia, vinkuvia eikä haukkuvia linjoja jalostettu.


title: Alsatian shepalute

text: Vuonna 2000 alsatian shepalute esiteltiin ensi kerran amerikkalaiselle yleisölle niiden viimein alettua muistuttaa rotumääritelmää niin ulkonäöltään kuin luonteeltaankin. Siitä lähtien pyreneittenkoiran ja anatolianpaimenkoiran risteytystä käytettiin tietyissä linjoissa vuonna 2004 sen laskevan selän, lempeän luonteen ja kookkaan luuston vuoksi.


title: Alsatian shepalute

text: Alsatian shepalute ei ole rekisteröity missään useampia rotuja edustavassa kennelklubissa ja National American Alsatian Club on väittänyt ettei se tällä hetkellä tavoittele sellaista tunnustusta.


title: Alsatian shepalute

text: Alsatian Shepalute elää noin 12–14-vuotiaaksi. Rodulla ei ole koskaan tavattu silmä- tai korvaongelmia. Panosteitista ei ole nähty vuodesta 1994. Myöskään ei lonkkadysplasiaa eikä kyynärdisplasiaa ole tavattu vuodesta 1996. Kaksi koiraa Vegas- ja Urich-linjoista sairasti vakavan niveltulehduksen vuonna 2003. Vuonna 2009 4 kuukautta vanhalla pennulla todettiin kohtauksia yhden viikon ajan heti raivotautirokotuksen jälkeen.


title: Markus Mustonen

text: Markus Mustonen (s. 20. tammikuuta 1973 Eskilstuna, Ruotsi) on ruotsinsuomalainen muusikko, joka soittaa rumpuja, koskettimia ja pianoa sekä toimii taustalaulajana ruotsalaisessa alternative rock-yhtye Kentissä.


title: Martin Sköld

text: Martin Sköld (s. 2. lokakuuta 1970 Sparreholm, Ruotsi) on ruotsalainen muusikko, joka soittaa bassoa ja koskettimia ruotsalaisessa alternative rock -yhtye Kentissä. Sköld kirjoittaa myös sanoituksia yhtyeen kappaleisiin Joakim Bergin ohella.


title: Sami Sirviö (pesäpalloilija)

text: Sami Sirviö (s. 2. heinäkuuta 1970) on pelaajauransa lopettanut pesäpalloilija, joka on toiminut myöhemmin pelinjohtajana. Tällä hetkellä hän toimii Hyvinkään Tahkon pelinjohtajana.


title: Sami Sirviö (pesäpalloilija)

text: Sirviö oli pelaajana Sotkamon Jymyn kasvatti ja oli voittamassa joukkueessa viittä Suomen mestaruutta. Hän oli 1990-luvulla Jymyn johtavia pelaajia Kari Hakkaraisen ja Janne Vuorisen kanssa. Sirviö pelasi pääsarjassa viidessä eri joukkueessa, Sotkamon Jymyn lisäksi Kaisaniemen Tiikereissä, Imatran Pallo-Veikoissa, Hyvinkään Tahkossa ja Järvenpään Pesiksessä. Hän pelasi urallaan yhdeksän Itä–Länsi-ottelua ja voitti kaudella 1991 Superpesiksen etenijäkuninkuuden. Sirviö kuuluu kaikkien aikojen etenijätilaston kahdenkymmenen parhaan joukkoon.